### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2023-08-23 Nr. T-30

Neringa

Posėdis vyko: 10.00 val. – 12.00 val., (*paskelbta 30 min. pertrauka*) 12.30 val. – 13.20 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Matas Lasauskas, Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis.

Posėdyje nedalyvavo Neringos savivaldybės tarybos Biudžeto, finansų ir ūkio valdymo komiteto narė Agnė Jenčauskienė (apie nedalyvavimą informuota).

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Socialinės paramos skyriaus vedėja Audronė Tribulaitė, Neringos savivaldybės administracijos Miesto tvarkymo ir statybos skyriaus vedėjo pavaduotojas Simonas Sakevičius, Neringos savivaldybės administracijos Architektūros ir teritorijų planavimo skyriaus vedėjo pavaduotoja Asta Barilienė, Neringos savivaldybės administracijos Architektūros ir teritorijų planavimo skyriaus vyr. specialistas Juozas Jostas, Neringos savivaldybės administracijos Strateginio planavimo, investicijų ir turizmo skyriaus vedėja Vilma Kavaliova, Neringos savivaldybės administracijos Strateginio planavimo, investicijų ir turizmo skyriaus vyr. specialistė Marija Medūnė Šveikauskienė, Neringos savivaldybės administracijos Kultūros skyriaus vedėja Edita Radzevičienė, Neringos savivaldybės administracijos teisės skyriaus vedėjo pavaduotoja Eglė Deltuvaitė-Kačalinienė BĮ „Neringos muziejai“ direktorė dr. Lina Motuzienė.

**DARBOTVARKĖ****:**

1. Dėl komiteto posėdžio darbotvarkės (Arūnas Burkšas).
2. Dėl TP-179 Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pakeitimo (Ignė Kriščiūnaitė).
3. Dėl TP-180 Dėl atleidimo nuo vietinės rinkliavos VšĮ Sengirė (Kristina Jasaitienė).
4. Dėl TP-182 Dėl Neringos savivaldybės 2022 m biudžeto vykdymo ataskaitų ir konsoliduotųjų finansinių ataskaitų rinkinių patvirtinimo (Janina Kobozeva).
5. Dėl TP-183 Dėl pritarimo turto 2022 metų ataskaitai (Aina Kisielienė).
6. Dėl TP-184 Dėl kelių plėtros programos prioritetinio sąrašo pakeitimo (Simonas Sakevičius).
7. Dėl TP-185 Dėl turto perdavimo patikėjimo teise Neringos muziejai (Aina Kisielienė).
8. Dėl TP-186 Dėl pritarimo nekilnojamojo turto įsigijimui Neringos savivaldybės nuosavybėn (Aina Kisielienė).
9. Dėl TP-188 Dėl vidutinės kuro įsigijimo kainos patvirtinimo (Audronė Tribulaitė).
10. Dėl TP-191 Dėl Neringos savivaldybės strateginio planavimo organizavimo tvarkos aprašo patvirtinimo (Vilma Kavaliova).
11. Dėl TP-192 Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo (Medūnė Marija Šveikauskienė).
12. Dėl TP-193 Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo (Audronė Tribulaitė).
13. Dėl TP-194 Dėl valstybės turto perėmimo Neringos savivaldybės nuosavybėn (Aina Kisielienė).
14. Dėl KNNP Nuostatų (Asta Barilienė).
15. Dėl Neringos savivaldybės biudžeto (Janina Kobozeva).
16. Dėl TP-195 Dėl Neringos savivaldybės 2023–2025 metų strateginio veiklos plano pakeitimo (Vilma Kavaliova).
17. Dėl TP-196 Dėl Neringos savivaldybės privatizavimo komisijos nuostatų patvirtinimo (Aina Kisielienė).
18. Dėl TP-197 Dėl Neringos savivaldybės privatizavimo komisijos sudarymo (Aina Kisielienė).
19. Dėl TP-198 Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente (Asta Barilienė).
20. Dėl TP-199 Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente (Asta Barilienė).

**Papildomi klausimai:**

1. Dėl pritarimo savivaldybės infrastruktūros plėtros sutarčiai.
2. Dėl turto, skirto humanitarinei pagalbai teikti, neatlygintino perdavimo.
3. Dėl turto, skirto humanitarinei pagalbai teikti, neatlygintino perdavimo.

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 19 klausimų bei pasiūlė į darbotvarkė įtraukti 3 papildomus klausimus, kurie buvo pateikti pavėluotai.

Posėdžio pirmininkas pasiūlė bendru sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei (su papildymais).

NUTARTA. Bendru Komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei (su papildymais).

**2. SVARSTYTA. Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pakeitimo.**

Sprendimo projektą pristatė Ignė Kriščiūnaitė. Sprendimo projekto tikslas – pakeisti Neringos savivaldybės kolegijos sudėtį ją papildant Neringos savivaldybės tarybos Kontrolės komiteto pirmininke Agne Jenčauskiene ir Neringos savivaldybės tarybos Antikorupcijos komisijos pirmininku Matu Lasausku.

Bus užtikrinamas VSĮ nuostatų įgyvendinimas dėl Savivaldybės kolegijos sudarymo. Neringos savivaldybės taryba turės pilnos sudėties patariamąjį organą, kuris teiks pasiūlymus ir rekomendacinius sprendimus.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. gegužės 25 d. sprendimo Nr. T1-145 „Dėl Neringos savivaldybės kolegijos sudarymo“ pakeitimo“ ir teikti svarstyti Tarybos posėdyje.

**3. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Egidijus Šakalys. Sprendimo projekto tikslas – atsižvelgus į VšĮ „Sengirė“ prašymą, atleisti nuo vietinės rinkliavos už įvažiavimą į Neringą 3 (tris) dokumentinio filmo „Sengirė“ kūrimo komandos naudojamas transporto priemones iki 2026 m. gruodžio 31 d (imtinai). Atkreiptinas dėmesys į tai, kad prašoma lengvatos keturioms transporto priemonėms, tačiau viena iš jų jau turi lengvatą iki 2026 m. gegužės 31 d.

Įvertinus tai, kad filmas pradėtas kurti 2022 m. lapkričio mėnesį ir nuo 2022.11.01 iki 2023.07.31 trys rašte minimos transporto priemonės į Neringą įvažiavo 43 kartus (595 eurai vietinės rinkliavos), tai, išliekant panašiam vykimo intensyvumui, atleidus tris transporto priemones nuo vietinės rinkliavos iki 2026.12.31, tikėtina, kad lengvata per jos suteikimo laikotarpį siektų apie 3000,00 EUR.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 1 (Arvydas Mockus).

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ ir teikti svarstyti Tarybos posėdyje.

**4. SVARSTYTA. Dėl Neringos savivaldybės 2022 metų biudžeto vykdymo ataskaitų ir konsoliduotųjų finansinių ataskaitų rinkinių patvirtinimo.**

Sprendimo projektą pristatė Janina Kobozeva. Spendimo projektu siūlome patvirtinti Neringos savivaldybės 2022 metų biudžeto vykdymo ataskaitų ir konsoliduotųjų finansinių ataskaitų rinkinius.

Neringos savivaldybės 2022 metų biudžeto vykdymo ataskaitų rinkinį sudaro: 1. Biudžeto pajamų ir išlaidų plano vykdymo 2022 m. gruodžio 31 d. ataskaita; 2. Biudžeto išlaidų sąmatos vykdymo 2022 m. gruodžio 31 d. ataskaita; 3. Aiškinamasis raštas prie 2022 m. savivaldybės biudžeto vykdymo ataskaitos rinkinio. Savivaldybės biudžeto vykdymo ataskaitų rinkinys parengtas finansų ministro nustatyta tvarka sujungus viešojo sektoriaus subjektų grupę sudarančių viešojo sektoriaus subjektų biudžeto vykdymo atskaitas.

Neringos savivaldybės 2022 metų konsoliduotųjų finansinių ataskaitų rinkinį: 1. Finansinės būklės ataskaita;2. Veiklos rezultatų ataskaita;3. Pinigų srautų ataskaita;4. Grynojo turto pokyčių ataskaita;5. Finansinių ataskaitų aiškinamasis raštas, kuriame pateikta išsami informacija apie ataskaitose pateiktus duomenis.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 3 (Dovydas Mikelis, Matas Lasauskas, Sandra Berletaitė).

NUTARTA. Pritarti sprendimo projektui„Dėl Neringos savivaldybės 2022 metų biudžeto vykdymo ataskaitų ir konsoliduotųjų finansinių ataskaitų rinkinių patvirtinimo“ir teikti svarstyti Tarybos posėdyje.

**5. SVARSTYTA. Dėl pritarimo Neringos savivaldybei nuosavybės teise priklausančio turto ir savivaldybės patikėjimo teise valdomo turto 2022 metų ataskaitai.**

Sprendimo projektą pristatė Aina Kisielienė. Parengto sprendimo projekto tikslas - pritarti Neringos savivaldybei nuosavybės teise priklausančio turto ir savivaldybės patikėjimo teise valdomo turto 2022 metų ataskaitai (toliau – ataskaita).

Komiteto nariai atkreipė dėmesį į naujai įrengtų Urbo kalno takų būklę ir atsižvelgiant į lietaus padarytą žalą (išplauti takai) paprašė savivaldybės administracijos įinicijuoti šių statybos darbų kokybės įvertinimą bei kreiptis į rangovus dėl garantinio takų sutvarkymo.

Posėdžio pirmininkas pasiūlė balsuoti dėl sprendimo projekto.

Balsuota: už – 7, prieš – 0, susilaikė – 3 (Dovydas Mikelis, Matas Lasauskas, Sandra Berletaitė).

NUTARTA. Pritarti sprendimo projektui„Dėl pritarimo Neringos savivaldybei nuosavybės teise priklausančio turto ir savivaldybės patikėjimo teise valdomo turto 2022 metų ataskaitai“ ir teikti svarstyti Tarybos posėdyje.

Atsižvelgiant į sprendimo projektų rengėjos A. Barilienės prašymą posėdžio pirmininkas A. Burkšas pasiūlė toliau svarstyti 14, 19 ir 20 darbotvarkės klausimus.

**14. SVARSTYTA. Dėl Kuršių nerijos nacionalinio parko nuostatų.**

Posėdžio pirmininkas A. Burkšas informavo komiteto narius, kad atsitiktinai iš viešosios erdvės sužinojo, kad Lietuvos Respublikos Vyriausybė 2023 m. liepos 12 d. priėmė nutarimą dėl atnaujintų Kuršių nerijos nacionalinio parko nuostatų patvirtinimo. Paaiškėjo, kad Neringos savivaldybės meras 2022 m. lapkričio 23 d. kreipėsi į Lietuvos Respublikos aplinkos ministeriją dėl pastabų Lietuvos Respublikos Vyriausybės nutarimo „Dėl Lietuvos Respublikos Vyriausybės 1999 m. kovo 19 d. nutarimo Nr. 308 „Dėl Kuršių nerijos nacionalinio parko nuostatų patvirtinimo“ pakeitimo“ projektui pateikimo. Išnagrinėjus minėto projekto derinimo pažymą pastebėta, kad į Neringos savivaldybės pastabas buvo neatsižvelgta arba atsižvelgta iš dalies.

Posėdžio pirmininkas A. Burkšas iškėlė klausimą kodėl Lietuvos Respublikos Vyriausybė neatsižvelgia į savivaldos teisės aktus ir teritorijų planavimo dokumentus, tokiu būdu kitai savivaldos teritorijoje veikiančiai institucijai suteikiant daugiau valdymo ir kontrolės funkcijų.

Komitete pasiūlyta Neringos savivaldybės merui inicijuoti kreipimąsi į Lietuvos Respublikos specialiųjų tyrimų tarnybą dėl antikorupcinio Kuršių nerijos nacionalinio parko nuostatų įvertinimo bei suinteresuotų institucijų susitikimą dėl atnaujintų Kuršių nerijos nacionalinio parko nuostatų aptarimo.

NUTARTA. Bendru komisijos narių sutarimu imti aukščiau minėtų veiksmų dėl raštu argumentuotos Neringos savivaldybės pozicijos apgynimo priimto Lietuvos Respublikos Vyriausybės nutarimo dėl Kuršių nerijos nacionalinio parko nuostatų patvirtinimo klausimu.

**19. SVARSTYTA. Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente.**

Sprendimo projektą pristatė Asta Barilienė. Parengto projekto tikslas ir uždaviniai: ištaisyti Neringos savivaldybės teritorijos ir jos dalių bendrojo, patvirtinto Neringos savivaldybės tarybos 2012 m. rugsėjo 21 d. sprendimu Nr. T1-164 „Dėl Neringos savivaldybės teritorijos ir jos dalių bendrojo plano patvirtinimo“, technines klaidas.

Neringos savivaldybės teritorijos ir jos dalių bendrajame plane (toliau – Bendrasis planas) identifikuotos klaidos, kad kai kurioms Bendrajame plane numatytoms reglamentinėms zonoms, pagal Kuršių nerijos nacionalinio parko tvarkymo plano nustatytą zonavimą yra nustatytas „ekstensyvaus užstatymo rekreacinės gyvenvietės ar jų dalys“ Bendrajame plane numatytas sutrumpintai žymėti indeksu U2.1, buvo klaidingai pažymėtas, kaip U2.2, t.y., kaip „intensyvaus užstatymo rekreacinės gyvenvietės ar jų dalys“, nors tekstinėje dalyje, teritorijos priskyrimas atitinkamai kraštovaizdžio tvarkymo zonai, tekstu išreikštas teisingai, t.y., nustatyta, kad kraštovaizdžio tvarkymo zona yra „ekstensyvaus užstatymo rekreacinės gyvenvietės ar jų dalys (U2.2)“.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl techninės klaidos ištaisymo Neringos savivaldybės teritorijos ir jos dalių bendrojo plano dokumente“ir teikti svarstyti Tarybos posėdyje.

**20. SVARSTYTA. Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente.**

Sprendimo projektą pristatė Asta Barilienė. Parengto projekto tikslas ir uždaviniai: ištaisyti Neringos savivaldybės teritorijos ir jos dalių bendrojo dalies koregavimo, patvirtinto 2021 m. vasario 25 d. sprendimu Nr. T1-31 „Dėl Neringos savivaldybės teritorijos ir jos dalių bendrojo plano dalies korektūros patvirtinimo“, technines klaidas.

Neringos savivaldybės teritorijos ir jos dalių bendrojo plano dalies korektūroje (toliau – Bendrojo plano korektūrą) identifikuotos klaidos, kad pagal Kuršių nerijos nacionalinio parko tvarkymo plano nustatytą zonavimą yra nustatytas „ekstensyvaus užstatymo rekreacinės gyvenvietės ar jų dalys“ Bendrojo plano korektūroje numatytas sutrumpintai žymėti indeksu U2.1, buvo klaidingai pažymėtas, kaip U2.2, t.y., kaip „intensyvaus užstatymo rekreacinės gyvenvietės ar jų dalys“, nors tekstinėje dalyje, teritorijos priskyrimas atitinkamai kraštovaizdžio tvarkymo zonai, tekstu išreikštas teisingai, t.y., nustatyta, kad kraštovaizdžio tvarkymo zona yra „ekstensyvaus užstatymo rekreacinės gyvenvietės ar jų dalys (U2.2)“.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl techninės klaidos ištaisymo Neringos savivaldybės teritorijos ir jos dalių bendrojo plano dalies korektūros dokumente“ir teikti svarstyti Tarybos posėdyje.

**6. SVARSTYTA. Dėl Neringos savivaldybės 2023 m. kovo 30 d. sprendimo Nr. T1-56 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinio sąrašo patvirtinimo“ pakeitimo.**

Sprendimo projektą pristatė Simonas Sakevičius. Projekto tikslas – patvirtinti Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinį sąrašo tikslinimą.

Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinis sąrašas tikslinamas taip:

1. 2023 metai tikslinami taip:
   1. Kelių (gatvių) paskirties statinio – privažiavimo kelio prie G. D. Kuverto g. 11-13A, Neringa (un. Nr. 4400-5383-1855) paprastasis remontas. Tikslinami pagal kriterijus surenkami balai – 45 balai.
   2. Privažiavimo kelio tarp Pervalkos g. 38 ir Pervalkos g. 42, Pervalkoje, Neringos sav. nauja statyba. Tikslinami pagal kriterijus surenkami balai – 45 balai;
   3. Purvynės gatvės ruožo (Nr. 0002 ) (link aerodromo) Neringos sav. paprastasis remontas. Tikslinami pagal kriterijus surenkami balai – 32 balai;
   4. Neringos šaligatvių ir gatvės dangos, kiti darbai arba paslaugos. Tikslinami pagal kriterijus surenkami balai – 30 balų;
   5. Įtraukiamas - Privažiavimo kelio (Nr. 0008) prie Žalio kelio gatvės projektas. Darbų ir paslaugų rūšis – projektavimas. Preliminari darbų paslaugų vertė – 20 000 Eur. Planuojamas finansavimo šaltinis – SB, KPPP lėšos. Pagal kriterijų skirtą balų – 28;
   6. Sveikatingumo tako Juodkrantėje Nr. 2 (kategorija E) Neringos sav. kapitalinis remontas. Tikslinama preliminari darbų paslaugų vertė – 1 382 408,00 Eur su PVM. Tikslinami pagal kriterijus surenkami balai – 28 balai.
2. 2024 metai tikslinami taip:
   1. Kitos paskirties statinio – automobilių saugyklos, esančio Taikos g. 39 Neringoje rekonstravimo ir susisiekimo komunikacijų – E. A. Jonušo gatvės rekonstravimo, įrengiant autobusų stovėjimo vietas ir pėsčiųjų taką (šaligatvį) Neringoje, Neringos sav., projektas. Tikslinami pagal kriterijus surenkami balai – 28 balai.
   2. Susisiekimo komunikacijos – Purvynės gatvės atkarpos tarp koordinuotų taškų Nr. 151-162 rekonstravimo projektas. Tikslinami pagal kriterijus surenkami balai – 26 balai.
   3. Naglių gatvės važiuojamosios dalies ruožo tarp koordinuotų taškų 14 ir 19, Neringoje, rekonstravimo projektas. Tikslinami pagal kriterijus surenkami balai – 26 balai.
   4. Privažiavimo kelio prie pietinės Pervalkos dalies Neringos m., Neringos sav., projektavimo darbai. Tikslinami pagal kriterijus surenkami balai – 20 balų.

Simonas Sakevičius pažymėjo, kad į prioritetinį sąrašą pakartotinai įtraukta 1.5 priemonė, nes privažiavimo kelio (Nr. 0008) prie Žalio kelio gatvės projektui skirtas lėšas savivaldybė ketina susigrąžinti per [Lietuvos Respublikos Krašto apsaugos ministerijos finansavimą.](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjw77K0lvWAAxXV4AIHHU--CNYQFnoECA4QAQ&url=https%3A%2F%2Frekvizitai.vz.lt%2Fimone%2Flietuvos_respublikos_krasto_apsaugos_ministerija%2F&usg=AOvVaw0AlwEfqDNjWZpiPtsuUctP&opi=89978449)

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės 2023 m. kovo 30 d. sprendimo Nr. T1-56 „Dėl Neringos savivaldybės kelių (gatvių) ar inžinerinių tinklų statybos, rekonstravimo ar remonto trejų 2023–2025 metų prioritetinio sąrašo patvirtinimo“ pakeitimo“ir teikti svarstyti Tarybos posėdyje.

**7. SVARSTYTA. Dėl turto perdavimo patikėjimo teise Neringos muziejams.**

Sprendimo projektą pristatė Aina Kisielienė. Parengto sprendimo projekto tikslas – perduoti Neringos muziejams (juridinio asmens kodas 300564491, buveinės adresas Skruzdynės g. 17, Neringa) nuostatuose numatytai veiklai vykdyti patikėjimo teise valdyti, naudoti ir disponuoti juo Neringos savivaldybei nuosavybės teise priklausantį ilgalaikį materialųjį turtą – aikštelę (unikalus Nr. 4400-3979-3423, žymėjimas plane 1b, plotas 80,60 kv. m) (toliau – turtas).

Komiteto nariai paprašė rengėjos papildomai pridėti objektų adresus arba schemas.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl turto perdavimo patikėjimo teise Neringos muziejams pakeitimo“ ir teikti svarstyti Tarybos posėdyje.

**8. SVARSTYTA. Dėl pritarimo nekilnojamojo turto įsigijimui Neringos savivaldybės nuosavybėn.**

Sprendimo projektą pristatė Aina Kisielienė. Parengto sprendimo projekto tikslas  – pritarti nekilnojamojo turto – patalpų, plane žymimų 1- 1 (5,06 kv. m), 1-2 (23,09 kv. m), bendras plotas 28,15 kv. m, esančių poilsio pastate, kurio unikalus Nr. 2393-0001-2012, plane žymimas 1K1p, adresu Skruzdynės g. 2, Neringa – reikalingo Neringos savivaldybės poreikiams vykdant Lietuvos Respublikos vietos savivaldos įstatyme numatytas savarankiškąsias savivaldybės funkcijas: gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, savivaldybių viešųjų bibliotekų steigimas, reorganizavimas, pertvarkymas ir jų veiklos priežiūra) – įsigijimui Neringos savivaldybės nuosavybėn neskelbiamų derybų būdu.

Komiteto narys Dovydas Mikelis teiravosi ar savivaldybė galėjo rintis, kurias patalpas įsigyti. Dr. Lina Motuzienė atsakė, kad siūloma įsigyti patalpas, kuriuos šiuo metu ir eksponuojamos Neringos muziejaus vertybės. Komitete paprašyta informuoti apie bendrą teritorijos vystymo strategiją. Posėdžio pirmininkas A. Burkšas pažymėjo, kad reikalinga tvarkyti vasaros estrados pastatą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 0.

Komiteto narys Arvydas Mockus balsavime nedalyvavo.

NUTARTA. Pritarti sprendimo projektui„Dėl pritarimo nekilnojamojo turto įsigijimui Neringos savivaldybės nuosavybėn“ir teikti svarstyti Tarybos posėdyje.

**9. SVARSTYTA. Dėl vidutinės kuro įsigijimo kainos patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti vidutines kietojo ar kitokio kuro kainas būsto šildymo išlaidų ir išlaidų karštam vandeniui kompensacijoms, kad jos atitiktų šiuo metu esamas vidutines kietojo ar kitokio kuro kainas.

Pasikeitus kietojo ir kitokio kuro rinkos kainoms, šiuo tarybos sprendimo projektu siūlome nustatyti naujas 2023-2024 m. šildymo sezono vidutines kietojo ir kitokio kuro kainas t. y. 65,40 Eur už ktm, būsto šildymo ir karšto vandens kompensacijoms apskaičiuoti.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl vidutinės kuro įsigijimo kainos patvirtinimo“ ir teikti svarstyti Tarybos posėdyje.

**10. SVARSTYTA. Dėl Neringos savivaldybės strateginio planavimo organizavimo tvarkos aprašo patvirtinimo.**

Sprendimo projektą pristatė Vilma Kavaliova. Sprendimo projektu siekiama patvirtinti Strateginio planavimo Neringos savivaldybėje organizavimo tvarkos aprašą, kuris parengtas vadovaujantis Lietuvos Respublikos vietos savivaldos įstatymo nuostatomis, Lietuvos Respublikos Vyriausybės 2021 m. balandžio 28 d. nutarimu Nr. 292 patvirtinta Strateginio valdymo metodika (aktualia redakcija). Tarybos sprendimo projektu panaikinamas 2022 m. birželio 30 d. sprendimas Nr. T1-113 „Dėl Neringos savivaldybės strateginio planavimo organizavimo tvarkos aprašo patvirtinimo“.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui„Dėl Neringos savivaldybės strateginio planavimo organizavimo tvarkos aprašo patvirtinimo“ir teikti svarstyti Tarybos posėdyje.

*Komiteto nariai: Dovydas Mikelis, Sandra Berletaitė, Arvydas Mockus, Diana Starkutė-Kriukovė, Vaidas Venckus ir Arūnas Burkšas pareiškė nusišalinimą nuo posėdžio darbotvarkės klausimo Nr. 11 svarstymo, nes jie arba jų artimi asmenys įsigyja verslo liudijimus. Nusišalinimai nepriimti, nes nesusidaro kvorumas reikalingas sprendimui priimti.*

**11. SVARSTYTA. Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo.**

Sprendimo projektą pristatė Marija Medūnė Šveikauskienė. Parengto sprendimo projekto tikslas - nustatyti fiksuotus pajamų mokesčio dydžius, kurie bus taikomi įsigyjant verslo liudijimus veikloms, vykdomoms 2024 metais Neringos savivaldybės teritorijoje ir Lietuvos Respublikoje bei lengvatų, taikomų gyventojams įsigyjantiems verslo liudijimus, sąrašą.

Siekiant nebloginti verslo aplinkos bei atsižvelgiant į tai, kad per 2022 m. žymiai nepakito gyventojų skaičius įsigijusių verslo liudijimus vienai ar kitai veiklai, šiuo sprendimo projektu siūloma 2024 m. nekeisti fiksuoto pajamų mokesčio bei lengvatų dydžių ir palikti 2023 metams numatytus dydžius.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl fiksuoto pajamų mokesčio ir lengvatų dydžių, taikomų įsigyjant verslo liudijimus 2024 metais vykdomai veiklai, nustatymo“ ir teikti svarstyti Tarybos posėdyje.

**12. SVARSTYTA. Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo.**

Sprendimo projektą pristatė Audronė Tribulaitė. Parengto sprendimo projekto tikslas – patvirtinti Globos centro ir budinčio globotojo veiklos finansavimo Neringos savivaldybėje tvarkos aprašą (toliau – Tvarkos aprašas), kuris atitiktų šiuo metu galiojančius teisės aktus.

Priėmus sprendimą savivaldybė prisidės prie bendruomeninės vaikų globos (rūpybos) skatinimo Neringos savivaldybėje (toliau – Savivaldybė), perėjimo nuo institucinės globos prie bendruomenėje teikiamų paslaugų tėvų globos netekusiems vaikams. Šeimos bus skatinamos tapti budinčiais globotojais ir priimti be tėvų globos likusius ir socialinę riziką patiriančius vaikus laikinai priežiūrai į savo šeimą. Taip tėvų globos netekusiam vaikui sudarant sąlygas augti ne institucijoje, bet šeimoje. Šiuo metu budinčių globotojų šeimų Neringos savivaldybėje neturime.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Globos centro ir budinčio globotojo veiklos finansavimo Neringos savivaldybėje tvarkos aprašo patvirtinimo“ ir teikti svarstyti Tarybos posėdyje.

**13. SVARSTYTA. Dėl valstybės turto perėmimo Neringos savivaldybės nuosavybėn.**

Sprendimo projektą pristatė Aina Kisielienė. Sprendimo projekto tikslas – pagal Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) nuostatas perimti Neringos savivaldybės nuosavybėn Neringos savivaldybės administracijos apskaitoje registruotą ir valdomą valstybės nekilnojamąjį turtą bei Nekilnojamojo turto registre įregistruoti daiktines teises į jį: privažiavimo kelią, unikalus Nr. 4400-6136-8785, inventorinis Nr. IT-002451, esantį Juodkrantėje, pėsčiųjų (dviračių) taką, unikalus Nr. 4400-6144-3658, inventorinis Nr. IT-002489, esantį Nidoje, pėsčiųjų (dviračių) taką, unikalus Nr. 4400-6144-3669, inventorinis Nr. IT-002490, esantį Nidoje.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 1 (Sandra Berletaitė).

NUTARTA. Pritarti sprendimo projektui„Dėl valstybės turto perėmimo Neringos savivaldybės nuosavybėn“ ir teikti svarstyti Tarybos posėdyje.

**16. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ pakeitimo.**

Sprendimo projektą pristatė Vilma Kavaliova. Parengto projekto tikslas – patvirtinti Neringos savivaldybės strateginio veiklos plano 2023–2025 m. (toliau – SVP) pakeitimą. Parengtu projektu keičiama Socialinės paramos programos suvestinė (SVP 8 priedas), kuriame atliekami pakeitimai. Tarybos sprendimo projektu siekiama pripažinti netekusiu galios Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ 2 punktą, nes pagal galiojančio Lietuvos Respublikos Vietos savivaldos įstatymo 27 straipsnio 2 dalies 10 punktą, savivaldybės meras yra atsakingas savivaldybės strateginio planavimo proceso organizavimą.

Posėdžio pirmininkas pasiūlė balsuoti dėl sprendimo projekto.

Balsuota: už – 9, prieš – 0, susilaikė – 1 (Dovydas Mikelis).

NUTARTA. Pritarti sprendimo projektui„Dėl Neringos savivaldybės tarybos 2023 m. vasario 2 d. sprendimo Nr. T1-18 „Dėl Neringos savivaldybės 2023–2025 metų strateginio veiklos plano patvirtinimo“ pakeitimo“ ir teikti svarstyti Tarybos posėdyje.

**15. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Šiuo sprendimo projektu tikslinant Savivaldybės 2023 metų biudžetą, tikslinamas pajamų ir asignavimų planas.

Savivaldybės biudžeto pajamų planas patikslinamas 247,7 tūkst. Eur, iš jų:

Savivaldybės biudžeto pajamų planas didinamas 286,5 tūkst. Eur, iš jų: 80,0 ūkst. Eur nekilnojamojo turto mokesčio, 54,4 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 9,2 tūkst. Eur paveldimo turto mokesčio, 18,6 tūkst. Eur pajamos iš baudų, konfiskuoto turto ir kitų netesybų, 53,0 tūkst. Eur pajamos už prekes ir paslaugas, 32,5 tūkst. Eur dotacija iš kitų valdžios sektoriaus subjektų ir 38,8 tūkst. Eur kitos neišvardytos pajamos.

Savivaldybės biudžeto pajamų planas mažinamas 38,8 tūkst Eur Europos Sąjungos, kitos tarptautinės finansinės paramos ir bendrojo finansavimo lėšos.

Biudžeto asignavimai. Didinami asignavimai savivaldybės valdymo programos (01) – 48,8 tūkst. Eur veikloms, iš jų „Neringos savivaldybės administracijos valstybės tarnautojų ir darbuotojų darbo organizavimas“ (lėšos skirtos savivaldybės patirtoms nepaprastosios padėties valdymo išlaidoms, susijusioms su užsieniečiais, pasitraukusiais iš Ukrainos dėl Rusijos Federacijos karinių veiksmų Ukrainoje, kompensuoti) – 8,9 tūkst. Eur, „Neringos savivaldybės tarybos darbo organizavimas“ – 16,4 tūkst. Eur (6,9 tūkst. Eur VB lėšos, 9,5 tūkst. Eur SB lėšos), „BĮ „Paslaugos Neringai“ veiklos organizavimas užtikrinant kontrolės postų darbą“ – 23,5 tūkst. Eur

Didinami asignavimai ugdymo ir sporto veiklos programos (02) – 22,9 tūkst. Eur veikloms: „Nidos lopšelio darželio „Ąžuoliukas“ veiklos užtikrinimas“ – 19,9 tūkst. Eur (4,6 tūkst. Eur VB lėšos), „Neringos gimnazijos veiklos užtikrinimas“ VB lėšos – 0,6 tūkst. Eur, „Neringos meno mokyklos veiklos užtikrinimas“ PĮ – 3,0 tūkst.

Didinami asignavimai kultūros ir jaunimo veiklos programos (03) – 70,0 tūkst. Eur veikloms: „Atmintinų datų minėjimas“ – 5,0 tūkst. Eur, *„Kultūros ir meno sričių ir programų projektų finansavimas ir įgyvendinimas“ – 15,0 tūkst. Eur*, *„Neringos muziejai veiklos organizavimas ir užtikrinimas“ PĮ – 50,0 tūkst. Eur*

Posėdžio pirmininkas Arūnas Burkšas atkreipė dėmesį, kad Neringos muziejai Tarybos nariams nepateikia planuojamų išlaidų sąmatos ar paaiškinimo kaip bus panaudotos įstaigos lėšos.

Posėdžio pirmininkas Arūnas Burkšas pasiūlė komitete atskirai balsuoti dėl papildomų lėšų (15 tūkst. Eur ) skyrimo festivaliui „Sveika, Neringa!“, nes pateikta sąmatoje pateikti neracionalūs sprendimai.

Balsuota: už – 0, prieš – 6 (Arūnas Burkšas, Dovydas Mikelis, Algirdas Kurtinaitis, Diana Starkutė-Kriukovė, Arvydas Mockus, Mindaugas Vaitonis), susilaikė – 4 (Vaidas Venckus, Sandra Berletaitė, Matas Lasauskas, Zigmantas Raudys).

Nutrata neskirti papildomų lėšų 15,0 tūkst. Eur festivaliui „Sveika, Neringa!“ ir išbraukti minėtus asignavimus iš sprendimo projekto.

Didinami asignavimai socialinės paramos programos (04) – 26,5 tūkst. Eur veikloms: „Kompensacijų už būsto suteikimą užsieniečiams atvykusių į Lietuvos Respubliką dėl Rusijos Federacijos karinių veiksmų Ukrainoje administravimas“ VB – 2,2 tūkst. Eur, „Paramos mokiniams skyrimas ir mokėjimas“ VB – 1,8 tūkst. Eur (Neringos gimnazija -1,6 tūkst. Eur, Nidos lopšelis-darželis „Ąžuoliukas“ – 0,2 tūkst. Eur), „Piniginės socialinės paramos nepasiturintiems gyventojams skyrimas ir mokėjimas“ – 3,5 tūkst. Eur, „BĮ Neringos socialinių paslaugų centro veiklos užtikrinimas“ – 9,0 tūkst. Eur, „Piniginės socialinės paramos nepasiturintiems gyventojams skyrimas ir mokėjimas“ – 10,0 tūkst.

Didinami asignavimai miesto infrastruktūros ir priežiūros plėtros programos (05) – 127,3 tūkst. Eur veiklai „BĮ „Paslaugos Neringai“ veiklos užtikrinimas“ (4,0 tūkst. Eur VB lėšos, 123,3 tūkst. Eur SB lėšos).

Mažinami asignavimai socialinės paramos programos (04) – 9,0 tūkst. Eur veiklai „Socialinių renginių organizuojamų savivaldybės, finansavimas“.

Mažinami asignavimai turizmo, rekreacijos, smulkaus ir vidutinio verslo programos (07) – 38,8 tūkst. Eur SB lėšos veiklai Projekto "Bendradarbiavimas per sieną nuo kranto iki kranto" įgyvendinimas“ ES lėšos.

Perskirstomi asignavimai savivaldybės valdymo programos (01) iš veiklos „Neringos savivaldybės tarybos darbo organizavimas“ 116,0 tūkst. Eur iš str. „kitų prekių ir paslaugų įsigijimo išlaidos“ perkelti į str. „darbo užmokestis pinigais“.

Perskirstomi asignavimai socialinės paramos programos (04) iš veiklos „Būsto ir gyvenamosios aplinkos pritaikymas žmonėms su negalia“ SB – 10,0 tūkst. Eur perkelti į „Vienkartinių, tikslinių, sąlyginių ir periodinių pašalpų mokėjimas“.

Posėdžio pirmininkas pasiūlė balsuoti dėl bendro sprendimo projekto (be papildomų lėšų skyrimo festivaliui „Sveika, Neringa!”).

Balsuota: už – 5 (Arvydas Mockus, Diana Starkutė-Kriukovė, Zigmantas Raudys, Algirdas Kurtinaitis, Arūnas Burkšas *– balsavime pasiskirsčius po lygiai, lemiamas posėdžio pirmininko balsas*), prieš – 0, susilaikė – 5 (Dovydas Mikelis, Mindaugas Vaitonis, Matas Lasauskas, Sandra Berletaitė, Vaidas Venckus).

NUTARTA. Pritarti sprendimo projektui „Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo“ (be papildomų lėšų 15,0 tūkst. Eur skyrimo festivaliui „Sveika, Neringa!”) ir teikti svarstyti Tarybos posėdyje.

*Posėdžio pirmininkas paskelbė 30 min. pertrauką, kurios metu komiteto nariai ir posėdžio dalyviai pakviesti sudalyvauti Baltijos kelio dienos minėjimo renginyje.*

**17. SVARSTYTA. Dėl Neringos savivaldybės privatizavimo komisijos nuostatų patvirtinimo.**

Sprendimo projektą pristatė Aina Kisielienė. Parengto sprendimo projekto tikslas - patvirtinti Neringos savivaldybės privatizavimo komisijos nuostatus (toliau – nuostatai), atitinkančius šiuo metu galiojantį Lietuvos Respublikos valstybei ir savivaldybėms priklausančių akcijų privatizavimo įstatymą. Nuostatai atitiks šiuo metu galiojantį Lietuvos Respublikos valstybei ir savivaldybėms priklausančių akcijų privatizavimo įstatymą.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės privatizavimo komisijos nuostatų patvirtinimo“ ir teikti svarstyti Tarybos posėdyje.

**18. SVARSTYTA. Dėl Neringos savivaldybės privatizavimo komisijos sudarymo.**

Sprendimo projektą pristatė Aina Kisielienė. Parengto sprendimo projekto tikslas - sudaryti Neringos savivaldybės privatizavimo komisiją, paskirti komisijos pirmininką ir pavaduotoją.

Lietuvos Respublikos valstybei ir savivaldybėms priklausančių akcijų privatizavimo įstatymo 6 straipsnio 1. Savivaldybės privatizavimo komisija sudaroma savivaldybės tarybos sprendimu; 2. Savivaldybės privatizavimo komisija sudaroma 4 metų kadencijai iš ne mažiau kaip 7 narių, iš kurių ne mažiau kaip 2 narius teikia ir atšaukia savivaldybės tarybos opozicinės frakcijos, jeigu tokios yra. Tas pats asmuo savivaldybės privatizavimo komisijos nariu gali būti skiriamas ne daugiau kaip dviem kadencijoms iš eilės. Savivaldybės privatizavimo komisija savivaldybės lygiu atlieka tas pačias funkcijas, kaip ir Privatizavimo komisija. Jeigu savivaldybės taryba savivaldybės privatizavimo komisijos nesudaro, jos funkcijas atlieka Privatizavimo komisija; 3. Savivaldybės privatizavimo komisijos sudėtį, pirmininką ir nuostatus tvirtina savivaldybės taryba.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės privatizavimo komisijos sudarymo“ ir teikti svarstyti Tarybos posėdyje.

**21. SVARSTYTA. Dėl pritarimo savivaldybės infrastruktūros plėtros sutarčiai.**

Sprendimo projektą pristatė Juozas Jostas. Teikiamo sprendimo projekto esmė – vadovaujantis 2021 m. sausio 1 d. įsigaliojusio Lietuvos Respublikos savivaldybių infrastruktūros plėtros įstatymo (toliau – SIPĮ) 16 straipsnio 6 dalies ir 7 straipsnio 3 dalies nuostatomis bei atsižvelgiant į Organizatoriui 2023-03-22 Iniciatorių pateiktą prašymą Nr. V14-1325 „Dėl savivaldybės infrastruktūros plėtros įmokos apskaičiavimo“ pagal administracinio pastato 1B2p ir gamybinio pastato 2P1ž Naglių g. 18, Neringoje, paskirties keitimo į viešbutį, rekonstravimo projekto sprendinius numatytai infrastruktūrai, naujos redakcijos Savivaldybės infrastruktūros plėtros sutartimi (toliau - SIP sutartis) siekiama įteisinti naujos generacijos bendradarbiavimą tarp Organizatoriaus ir Iniciatorių.

Parengtu sprendimo projektu siekiama patvirtinti 2023-08-09 tarp Organizatoriaus ir Iniciatorių pasirašytą SIP sutartį Nr. V31-181, kuri keičia 2015-08-04 Bendradarbiavimo sutartį Nr. V31-B-4 ir Neringos savivaldybės tarybos 2017 m. balandžio 20 d. sprendimu Nr. T1-86 „Dėl pritarimo susitarimui plėtoti infrastruktūrą“ patvirtintą 2017-04-21 Susitarimą plėtoti infrastruktūrą Nr. V31-73.

Teikiamo sprendimo projekto uždavinys - įteisinti partnerių bendradarbiavimą, Iniciatorių lėšomis (725,54 tūkst. Eur.) ir prisiimta rizika įgyvendinant savivaldybės susisiekimo (Naglių gatvės važiuojamosios dalies ruožo tarp koordinuotų taškų 14 ir 19, atkarpoje L= 0,0675 km) bei su ja ir greta esančiu skveru Naglių g. 18K, Neringa, susijusios savivaldybės inžinierinės (inžinieriniai tinklai, pėsčiųjų takai) infrastruktūros plėtros projektus.

Pasėdžio pirmininkas A. Burkšas ragino savivaldybės administraciją įpareigoti Iniciatorius pirmiau sutvarkyti teritoriją su skveru. Komiteto narys Matas Lasauskas paprašė pateikti objekto, rekonstravimo projektą. Komiteto nariams kilo klausimų dėl EuroVelo dviračių takų ruožo, dėl molo sutvarkymo. Atsižvelgiant į tai, merui D. Jasaičiui pasiūlyta iki Tarybos posėdžio inicijuoti susitikimą su infrastruktūros plėtros sutarties iniciatoriais.

NUTARTA. Sprendimo projektą „Dėl pritarimo savivaldybės infrastruktūros plėtros sutarčiai**“** atidėti iki Tarybos posėdžio.

**22. SVARSTYTA. Dėl turto, skirto humanitarinei pagalbai teikti, neatlygintino perdavimo.**

Sprendimo projektą pristatė Aina Kisielienė. Parengto sprendimo projekto tikslas - perduoti neatlygintinai Koblevės kaimo tarybai Neringos savivaldybei nuosavybės teise priklausantį ilgalaikį materialųjį turtą, skirtą humanitarinei pagalbai teikti – gaisrų gesinimo automobilį MERCEDES BENZ 1429 AF, įsigijimo metai - 1992, įsigijimo vertė – 27099,00 Eur, likutinė vertė – 0 Eur (Biudžetinės įstaigos „Paslaugos Neringai“ apskaitoje ilgalaikio turto kortelės Nr. IT-001496).

Komitete diskutuota ar nekils problemų dėl minėto automobilio nugabenimo, meras Darius Jasaitis atsakė, kad ras būdą kaip pristatyti humanitarinę pagalbą partneriams Ukrainoje.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl turto, skirto humanitarinei pagalbai teikti, neatlygintino perdavimo“ ir teikti svarstyti Tarybos posėdyje.

**23. SVARSTYTA. Dėl turto, skirto humanitarinei pagalbai teikti, neatlygintino perdavimo.**

Sprendimo projektą pristatė Aina Kisielienė. Parengto sprendimo projekto tikslas - perduoti neatlygintinai Koblevės kaimo tarybai Neringos savivaldybei nuosavybės teise priklausantį ilgalaikį materialųjį turtą, skirtą humanitarinei pagalbai teikti – gaisrinį automobilį AC-40(131)137A ZIL-137, valst. Nr. ZLG 555, identifikacijos Nr. 908719, įsigijimo vertė 6493,86 Eur, be likutinės vertės (Neringos savivaldybės administracijos apskaitoje ilgalaikio turto kortelės Nr. 15000036).

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui „Dėl turto, skirto humanitarinei pagalbai teikti, neatlygintino perdavimo“ ir teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė