### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2023-09-20 Nr. T-32

Neringa

Posėdis vyko: 09.00 val. – 09.45 val., (nuotoliniu būdu).

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininko pavaduotojas Vaidas Venckus.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Matas Lasauskas (vėlavo), Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė.

Posėdyje nedalyvavo Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas (apie nedalyvavimą informuota).

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės administracijos direktorius Egidijus Šakalys, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės administracijos Teisės skyriaus vedėja Viktorija Budvytytė-Bedalienė, Nidos KTIC direktorė Edita Lubickaitė, Neringos sporto mokyklos direktorius Norbertas Airošius, Liudviko Rėzos kultūros centro direktoriaus pavaduotoja Virginija Burbienė, Neringos socialinio paslaugų centro direktorė Rasa Baltrušaitienė.

**DARBOTVARKĖ****:**

1. Dėl komiteto darbotvarkės (Vaidas Venckus).

2. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo (Janina Kobozeva).

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Vaidas Venckus pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 1 klausimą.

Posėdžio pirmininkas pasiūlė balsuoti dėl Neringos savivaldybės tarybos Biudžeto, finansų ir ūkio valdymo komiteto posėdžio darbotvarkės.

Balsuota: už – 9, prieš – 0, susilaikė – 0.

NUTARTA. Pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

*Prie posėdžio prisijungė komiteto narys Matas Lasauskas.*

**2. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.**

Sprendimo projektą Janina Kobozeva. Šiuo sprendimo projektu tikslinant Savivaldybės 2023 metų biudžetą, tikslinamas pajamų ir asignavimų planas.

Biudžeto pajamos. Savivaldybės biudžeto pajamų planas patikslinamas 239,4 tūkst. Eur, iš jų:Savivaldybės biudžeto pajamų planas didinamas 379,4 tūkst. Eur, iš jų: 16,2 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius, 3,3 tūkst. Eur pajamos iš baudų, konfiskuoto turto ir kitų netesybų, 2,3 tūkst. Eur valstybės rinkliavos, 21,0 tūkst. Eur pajamos už prekes ir paslaugas, 9,6 tūkst. Eur dotacija iš kitų valdžios sektoriaus subjektų, 140,0 tūkst. Eur kitos neišvardytos pajamos, 186,0 tūkst. Eur gyvenamųjų namų realizavimo pajamos, 1,0 tūkst. Eur kito materialiojo ilgalaikio turto realizavimo pajamos.Savivaldybės biudžeto pajamų planas mažinamas 140,0 tūkst. Eur Europos Sąjungos, kitos tarptautinės finansinės paramos ir bendrojo finansavimo lėšos (127,2 tūkst. Eur ES lėšos, 12,8 tūkst. Eur VB lėšos).

**Biudžeto asignavimai:**

Didinami asignavimai savivaldybės valdymo programos (01) – 8,8 tūkst. Eur veiklai „Neringos savivaldybės administracijos valstybės tarnautojų ir darbuotojų darbo organizavimas“ (lėšos skirtos savivaldybės patirtoms nepaprastosios padėties valdymo išlaidoms, susijusioms su užsieniečiais, pasitraukusiais iš Ukrainos dėl Rusijos Federacijos karinių veiksmų Ukrainoje, kompensuoti).

Didinami asignavimai ugdymo ir sporto veiklos programos (02) – 22,8 tūkst. Eur veikloms: „Ugdymosi pagal VUP kitoje savivaldybėje kompensavimo sistemos finansavimas“ – 4,8 tūkst. Eur , „Neringos sporto mokyklos veiklos užtikrinimas“ PĮ – 18,0 tūkst. Eur.

Komiteto nariai paprašė įstaigos vadovo Norberto Airošiaus pateikti detalią Neringos sporto mokyklos pastato stogo remonto darbų sąmatą.

Didinami asignavimai kultūros ir jaunimo veiklos programos (03) – 18,0 tūkst. Eur veikloms: „Mero fondas“ – 5,0 tūkst. Eur, „Nidos kultūros ir turizmo informacijos centro „Agila“ veiklos organizavimas ir užtikrinimas“ – 10,0 tūkst. Eur, „Liudviko Rėzos kultūros centro veiklos organizavimas ir užtikrinimas“ – 3,0 tūkst. Eur.

Komiteto nariai pažymėjo, kad Juodkrantės vilos „Monbijou“ pastato vidaus patalpų būklė reikalauja remonto. Meras Darius Jasaitis pasiūlė savivaldybės administracijos paveldosaugininkui įvertinti kultūros paveldo objekto remonto darbų apimtis ir savivaldybės administracijai parengti remonto darbų sąmatą.

Diskutuota dėl Neringos socialinio paslaugų centro atliekamos funkcijos - nemokamai gyventojams platinamo dienraščio dalinimo vietos, t. y. lauko dėžės perkėlimo. Komitete pasiūlyta dienraščių lauko dėžę iš vilos „Monbijou“ sklypo perkelti prie Neringos savivaldybės Viktoro Miliūno viešosios bibliotekos, Juodkrantės filialo.

Didinami asignavimai socialinės paramos programos (04) – 189,8 tūkst. Eur veikloms: „Kompensacijų už būsto suteikimą užsieniečiams atvykusių į Lietuvos Respubliką dėl Rusijos Federacijos karinių veiksmų Ukrainoje administravimas“ VB – 0,8 tūkst. Eur, „BĮ Neringos socialinių paslaugų centro veiklos užtikrinimas“ PĮ – 3,0 tūkst. Eur, „Savivaldybės būsto statyba“ – 186,0 tūkst. Eur.

Didinami asignavimai miesto infrastruktūros ir priežiūros plėtros programos (05) – 140,0 tūkst. Eur veiklai „Projekto „Darnaus judumo priemonių diegimas Neringos savivaldybėje“ įgyvendinimas“.

Mažinami asignavimai turizmo, rekreacijos, smulkaus ir vidutinio verslo programos (07) – 140,0 tūkst. Eur SB lėšos veiklai Projekto " Žvejybos infrastruktūros sukūrimas Neringos savivaldybėje“ ES lėšos.

Perskirstomi asignavimai socialinės paramos programos (04) iš veiklos „Paramos mokiniams skyrimas ir mokėjimas“ (už įsigytus produktus) Neringos gimnazijai VB lėšos – 1,0 tūkst. Eur perkelti į veiklą „Paramos mokiniams skyrimas ir mokėjimas“ (už įsigytus mokinio reikmenis) Neringos savivaldybės administracija VB lėšos– 1,0 tūkst. Eur.

Posėdžio pirmininkas Vaidas Venckus pasiūlė balsuoti dėl sprendimo projekto.

Balsuota: už – 10, prieš – 0, susilaikė – 0.

NUTARTA. Pritarti sprendimo projektui„Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo“ir teikti svarstyti Tarybos posėdyje.

**INFORMACIJA. Dėl BĮ „Paslaugos Neringai“ vadovo pristatymo.**

Komiteto narys Dovydas Mikelis paprašė savivaldybės mero pristatyti Tarybai naująjį BĮ „Paslaugos Neringai“ laikinai einantį pareigas (toliau - l.e.p.) direktorių bei domėjosi kada vyks konkursas į įstaigos vadovo pareigas.

Savivaldybės meras Darius Jasaitis informavo, kad esant galimybei pakviest naująjį BĮ „Paslaugos Neringai“ l. e. p. direktorių Laimoną Žemaitį į Tarybos posėdį.

Posėdžio pirmininkas Vaidas Venckus

Posėdžio sekretorė Ignė Kriščiūnaitė