### Ign

### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2023-11-22 Nr. T-37

Neringa

Posėdis vyko: 09.00 val. – 13.00 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Matas Lasauskas Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė.

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės mero pavaduotojas Narūnas Lendraitis, Neringos savivaldybės administracijos direktorius Egidijus Šakalys, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos Biudžeto ir turto valdymo skyriaus vyr. specialistė Rima Tarvydaitė-Atkočaitienė, Neringos savivaldybės administracijos Kultūros skyriaus vyr. specialistė Diana Liutkutė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Socialinės paramos skyrius Audronė Tribulaitė, Viešosios įstaigos „Neringos pirminės sveikatos priežiūros centras“ direktorė Violeta Prekevičienė, BĮ „Paslaugos Neringai“ l.e.p. direktorius Laimonas Žemaitis, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Buhalterinės apskaitos skyriaus vedėja Irmina Gedgaudienė, KTIC „Agila“ direktoriaus pavaduotoja Angelina Ivanova.

**DARBOTVARKĖ****:**

1. Dėl komiteto darbotvarkės (Arūnas Burkšas).
2. ~~Dėl Neringos savivaldybės Strateginio plano priemonių įgyvendinimo (Egidijus Šakalys).~~
3. Dėl Neringos savivaldybės biudžeto vykdymo (Egidijus Šakalys).
4. Dėl TP-285 Dėl Neringos savivaldybės korupcijos prevencijos 2023–2025 metų veiksmų plano patvirtinimo (Matas Lasauskas).
5. Dėl TP-286 Dėl Neringos savivaldybės tarybos 2018 m. gegužės 31 d. sprendimo Nr. T1-78 „Dėl tarnybinių lengvųjų automobilių įsigijimo, nuomos ir naudojimo Neringos savivaldybės biudžetinėse įstaigose taisyklių“ pakeitimo (Rima Tarvydaitė-Atkočaitienė).
6. Dėl TP-287 Dėl Martyno Liudviko Rėzos vardo kultūros ir meno premijos skyrimo (Diana Liutkutė).
7. Dėl TP-288 Dėl nekilnojamojo turto mokesčio 2023 metams lengvatos suteikimo G. K. (Aina Kisielienė).
8. Dėl TP-289 Dėl nekilnojamojo turto mokesčio 2023 metams lengvatos suteikimo Akcinei bendrovei „Žemprojektas" (Aina Kisielienė).
9. Dėl TP-290 Dėl sutikimo pertvarkyti savivaldybei nuosavybės teise priklausančias patalpas (Aina Kisielienė).
10. Dėl TP-291 Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo (Aina Kisielienė).
11. Dėl 292 Dėl Neringos savivaldybės tarybos 2016 m. gegužės 19 d. sprendimo Nr. T1-97 „Dėl mokesčių lengvatų teikimo tvarkos aprašo patvirtinimo“ pakeitimo (Liberalų frakcija).
12. Dėl TP-294 Dėl Neringos savivaldybės tarybos 2018 m. sausio 25 d. sprendimo Nr. T1-7 „Dėl Piniginės socialinės paramos nepasiturintiems gyventojams teikimo Neringos savivaldybėje tvarkos aprašo patvirtinimo“ pakeitimo (Audronė Tribulaitė).
13. Dėl TP-295 Dėl 2024 metų paskelbimo Švyturių metais Neringoje (Diana Liutkutė).
14. Dėl TP-296 Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo (Kristina Jasaitienė).
15. Dėl TP-297 Dėl Neringos savivaldybės tarybos 2023 m. balandžio 28 d. sprendimo Nr. T1-97 „Dėl Neringos savivaldybės tarybos komitetų sudarymo“ pakeitimo  (Ignė Kriščiūnaitė).
16. Dėl TP-298 Dėl Biudžetinės įstaigos „Paslaugos Neringai“ teikiamų atlygintinų paslaugų kainų nustatymo (Aina Kisielienė).
17. Dėl TP-299 Dėl vienkartinės pašalpos neskyrimo a.d.n.. (Audronė Tribulaitė).
18. Dėl TP-300 Dėl didžiausio leistino pareigybių skaičiaus Biudžetinėje įstaigoje „Paslaugos Neringai“ nustatymo ir Biudžetinės įstaigos „Paslaugos Neringai“ struktūros patvirtinimo (Aina Kisielienė).
19. Dėl TP-301 Dėl tikslinės pašalpos skyrimo a.d.n.. (Audronė Tribulaitė).

**Papildomas klausimas.**

1. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 19 klausimų.

Posėdžio pirmininkas pasiūlė iš posėdžio darbotvarkės išbraukti klausimą Nr. 2 „*Dėl Neringos savivaldybės Strateginio plano priemonių įgyvendinimo*“ bei įtraukti pavėluotai pateiktą klausimą dėl Nr. 20 *„Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo“*.

Posėdžio pirmininkas pasiūlė balsuoti dėl Neringos savivaldybės tarybos Biudžeto, finansų ir ūkio valdymo komiteto posėdžio darbotvarkės.

Balsuota: už – 11, prieš – 0, susilaikė – 0.

NUTARTA. Pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

**3. SVARSTYTA.** **Dėl Neringos savivaldybės biudžeto vykdymo.**

Klausimą pristatė Rima Tarvydaitė-Atkočaitienė. Neringos savivaldybės biudžeto pajamų (kartu su valstybės dotacijų lėšomis) per 2023 m. dešimt mėnesių gauta **16065,3** tūkst. Eur, pajamų metinio plano įvykdymas sudarė 98,31 proc. Lyginant su 2022 m. tuo pačiu laikotarpiu, biudžeto pajamos didesnės 333,3 tūkst. Eur. Neringos savivaldybės 10 mėnesių patikslintas biudžeto asignavimų planas – 20972,0 tūkst. Eur, įvykdyta – 15070,6 tūkst. Eur, nepanaudota – 5901,4 tūkst. Eur. Planas įvykdytas 71,9 proc. Tarybos nariams pristatytas 10 mėnesių asignavimų panaudojimas pagal funkcinę klasifikaciją.

**Komiteto nariai paprašė savivaldybės administracijos dienraštyje „Vakarų ekspresas“ paskelbti informaciją apie savivaldybėje pažymimų priedangų, kur žmonės galėtų slėptis nuo oro pavojaus ir apšaudymų, vietas.**

Posėdžio pirmininkas Arūnas Burkšas paprašė Biudžeto ir turto valdymo skyriaus pateikti Komitetui informaciją dėl Neringos savivaldybės biudžeto metų ketvirčių įvykdymo.

NUTARTA. Informacija išklausyta.

**4. SVARSTYTA. Dėl Neringos savivaldybės korupcijos prevencijos 2023–2025 metų veiksmų plano patvirtinimo.**

Sprendimo projektą pristatė Matas Lasauskas. Projektas parengtas, siekiant pagrindinio tikslo – patvirtinti parengtą Neringos savivaldybės korupcijos prevencijos 2023-2025 metų veiksmų planą (toliau – Veiksmų planas).Veiksmų plano tikslas – užtikrinti, kryptingą ir nuoseklią korupcijos prevencijos ir jos kontrolės sistemos Neringos Savivaldybės administracijoje bei jai pavaldžiose įmonėse ir įstaigose funkcionavimą.

Posėdžio pirmininkas pasiūlė balsuoti dėl sprendimo projekto.

Balsuota: už –11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės korupcijos prevencijos 2023–2025 metų veiksmų plano patvirtinimo“ irteikti svarstyti Tarybos posėdyje.

**5. SVARSTYTA. Dėl Neringos savivaldybės tarybos 2018 m. gegužės 31 d. sprendimo Nr. T1-78 „Dėl tarnybinių lengvųjų automobilių įsigijimo, nuomos ir naudojimo Neringos savivaldybės biudžetinėse įstaigose taisyklių“ pakeitimo.**

Sprendimo projektą pristatė Rima Tarvydaitė-Atkočaitienė. Sprendimo projektu siūloma patvirtinti tarnybinių lengvųjų automobilių įsigijimo, nuomos ir naudojimo Neringos savivaldybės biudžetinėse įstaigose taisyklių pakeitimus. Vadovaudamosi patvirtintomis taisyklėmis, įstaigos turės parengti ir patvirtinti naujos redakcijos tarnybinių lengvųjų automobilių įsigijimo, nuomos ir naudojimo taisykles, joms įgyvendinti reikalingus tvarkos aprašus, atnaujinti vadovaujančių ir kitų darbuotojų, turinčių teisę naudotis tarnybiniais lengvaisiais automobiliais, sąrašus.

Komiteto nariai pateikė pastebėjimus dėl taisyklių:

* 5 punkto – kodėl taisyklėse nebeliko automobilių verčių (sumų);
* 19 punkto – ar galimybę naudoti tarnybinį transportą nedarbo metu ir ne tarnybos tikslais reglamentuoja aukštesni teisės aktai ir kokiais konkrečiai numatytais atvejais, tai būtų galima daryti;
* 25 punkto – pasiūlyta sukonkretinti ar tai stacionarus ženklinimo būdas;
* 26 punkto – atkreiptas dėmesys, kad nurodyti raidžių dydžiai mm, esant ilgesniam įstaigos pavadinimui, užima neadekvatų automobilio plotą.

Atsižvelgiant į pateiktas pastabas, posėdžio pirmininkas pasiūlė atidėti sprendimo projektą iki tol, kol bus gauti sprendimo projekto rengėjos paaiškinimai dėl minėtų taisyklių punktų.

NUTARTA. Bendru tarybos narių sutarimu sprendimo projektą „Dėl Neringos savivaldybės tarybos 2018 m. gegužės 31 d. sprendimo Nr. T1-78 „Dėl tarnybinių lengvųjų automobilių įsigijimo, nuomos ir naudojimo Neringos savivaldybės biudžetinėse įstaigose taisyklių“ atidėti iki Tarybos posėdžio.

**6. SVARSTYTA.** **Dėl Martyno Liudviko Rėzos vardo kultūros ir meno premijos skyrimo.**

Sprendimo projektą pristatė Diana Liutkutė. Parengto sprendimo projekto tikslas – įgyvendinti Neringos savivaldybės tarybos 2018 m. spalio 25 d. sprendimo Nr. T1-141 ,,Dėl Martyno Liudviko Rėzos vardo kultūros ir meno premijos skyrimo tvarkos aprašo patvirtinimo“ nuostatas.

Pretendento gauti 2023 m. Martyno Liudviko Rėzos vardo kultūros ir meno premiją kandidatūras svarstė Neringos savivaldybės istorinės atminties ir įvaizdžio formavimo komisija 2023-10-26 posėdyje. Šiais metais gautas vienas siūlymas skirti Martyno Liudviko Rėzos vardo kultūros ir meno premiją – Nidos evangelikų liuteronų parapija siūlo premiją skirti prof. dr. Daliai Kiseliūnaitei. Komisijos nariai vienbalsiai priėmė sprendimą siūlyti Neringos savivaldybės tarybai Martyno Liudviko Rėzos kultūros ir meno premiją skirti prof. dr. Daliai Kiseliūnaitei už Kuršių nerijai ir Mažosios (Prūsų) Lietuvos kultūros tradicijai reikšmingą, aktyvią ir kūrybišką veiklą, pamario etninės kultūros ir kalbos paveldo puoselėjimą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Martyno Liudviko Rėzos vardo kultūros ir meno premijos skyrimo“ irteikti svarstyti Tarybos posėdyje.

**7. SVARSTYTA.** **Dėl nekilnojamojo turto mokesčio 2023 metams lengvatos suteikimo a.d.n..**

Sprendimo projektą pristatė Aina Kisielienė. Parengto sprendimo projekto tikslas – suteikti nekilnojamojo turto mokesčio 2023 metams lengvatą 40% a.d.n. (g. a.d.n.) – 111,60 Eur. Projektas parengtas vadovaujantis Mokesčių lengvatų teikimo tvarkos aprašu, patvirtintu  
Neringos savivaldybės tarybos 2016 m. gegužės 19 d. sprendimu Nr. T1-97 „Dėl Mokesčių lengvatų  
teikimo tvarkos aprašo patvirtinimo“ (su vėlesniais pakeitimais) (toliau – Tvarkos aprašas). Asmuo  
atitinka Tvarkos aprašo 4 punktą ir 5.3 papunktį.

Posėdžio pirmininkas pasiūlė balsuoti dėl sprendimo projekto.

Balsuota: už –10, prieš – 0, susilaikė – 1 (Sandra Berletaitė).

NUTARTA. Pritarti sprendimo projektui „Dėl nekilnojamojo turto mokesčio 2023 metams lengvatos suteikimo a.d.n.“ irteikti svarstyti Tarybos posėdyje.

**8. SVARSTYTA. Dėl nekilnojamojo turto mokesčio 2023 metams lengvatos suteikimo Akcinei bendrovei „Žemprojektas“.**

Sprendimo projektą pristatė Aina Kisielienė. Parengto sprendimo projekto tikslas -  
suteikti Akcinei bendrovei „Žemprojektas“ nekilnojamojo turto mokesčio 2023 metams  
lengvatą. Projektas parengtas vadovaujantis Mokesčių lengvatų teikimo tvarkos aprašu, patvirtintu  
Neringos savivaldybės tarybos 2016 m. gegužės 19 d. sprendimu Nr. T1-97 „Dėl Mokesčių lengvatų  
teikimo tvarkos aprašo patvirtinimo“ (su vėlesniais pakeitimais) (toliau – Tvarkos aprašas). Asmuo  
atitinka Tvarkos aprašo 4 punktą ir 6.2 papunktį.

Išnagrinėję pareiškėjo prašymą, Komiteto nariai išreiškė nuomonę, kad asmuo galimai neatitinka Tvarkos aprašo (su vėlesniais pakeitimais) 6.2.2 papunkčio nuostatos „asmuo vykdo veiklą ištisus metus“ ir paprašė pateikti informaciją apie vandens suvartojimą už 2023 metus.

Atsižvelgiant į iškilusius klausimus posėdžio pirmininkas pasiūlė nutarimą dėl sprendimo projekto atidėti iki Tarybos posėdžio.

NUTARTA. Bendru Komiteto narių sutarimu sprendimo projektą „Dėl nekilnojamojo turto mokesčio 2023 metams lengvatos suteikimo Akcinei bendrovei „Žemprojektas“ atidėti iki Tarybos posėdžio.

**9. SVARSTYTA. Dėl sutikimo pertvarkyti savivaldybei nuosavybės teise priklausančias patalpas.**

Sprendimo projektą pristatė Aina Kisielienė. Parengto sprendimo projekto tikslas -  
sutikti pertvarkyti Neringos savivaldybei nuosavybės teise priklausančias bendrojo  
naudojimo patalpų dalis, plane pažymėtas R-1, R-2, R-3, R-4, R-9, R-10, esančias poilsio paskirties  
pastate, adresu Vilų g. 32B, Neringa, unikalus Nr. 2399-4000-1026, suformuojant atskirą turtinį  
vienetą pagal pridedamą rūsio patalpų pertvarkymo projektą.

Komiteto nariai paprašė savivaldybės administracijos išsiaiškinti kas (savivaldybė ar patalpų savininkai) apmokės rūsio patalpų pertvarkymo ir projektavimo išlaidas.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl sutikimo pertvarkyti savivaldybei nuosavybės teise priklausančias patalpas“ irteikti svarstyti Tarybos posėdyje.

**10. SVARSTYTA.** **Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo.**

Sprendimo projektą pristatė Aina Kisielienė. Parengto sprendimo projekto tikslas - patikslinti Parduodamų Neringos savivaldybės būstų ir pagalbinio ūkio paskirties pastatų sąrašą, patvirtintą 2016 m. balandžio 21 d. tarybos sprendimu Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ (toliau – sąrašas).

Iš sąrašo išbraukiami savivaldybės būstai Pamario 13-1, Taikos 26-6, Taikos 9-2, Taikos 9- 6, kurie buvo parduoti nuomininkams Lietuvos Respublikos paramos būstui įsigyti ar išsinuomoti įstatymo nustatyta tvarka, taip pat butai, kurie neatitinka šio įstatymo 25 straipsnio nuostatų (tarnybiniai, būstai; savivaldybės būstai kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos) bei patikslinti kadastro duomenys.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2016 m. balandžio 21 d. sprendimo Nr. T1-90 „Dėl parduodamų Neringos savivaldybės būstų ir pagalbinio ūkio paskirties pastatų sąrašo patvirtinimo“ pakeitimo“irteikti svarstyti Tarybos posėdyje.

**11. SVARSTYTA.** **Dėl Neringos savivaldybės tarybos 2016 m. gegužės 19 d. sprendimo Nr. T1-97 „Dėl mokesčių lengvatų teikimo tvarkos aprašo patvirtinimo“ pakeitimo.**

Sprendimo projektą pristatė Agnė Jenčauskienė ir Sandra Berletaitė. Sprendimo projekto tikslas – pakeisti Mokesčių lengvatų teikimo tvarkos aprašą, patvirtintą Neringos savivaldybės tarybos 2016-05-19 sprendimu Nr. T1-97 „Dėl mokesčių lengvatų teikimo tvarkos aprašo patvirtinimo“. Bus įgyvendinta 2023 m. gegužės 30 d. Neringos savivaldybės Kontrolės ir audito tarnybos rekomendacija Nr. K11-6, siekiant nustatyti tikslius kriterijus lengvatų suteikimui, lengvatų suteikimo procedūros bus aiškesnės ir skaidresnės, bei ateityje padės išvengti teisminių ginčių. Taip pat atlikus pakeitimus, tvarkos aprašas atitiks galiojančias įstatymų redakcijas bei formuluotes.

Posėdžio pirmininkas atkreipė dėmesį, kad šis mokesčių lengvatų teikimo tvarkos aprašas buvo nagrinėtas, keistas, tobulintas eilė metų ir 2016 metais priimtas geriausias jo variantas, kurį šiandien reikalinga vėl tobulinti, pvz. numatyti pareiškėjams minimalią lengvatų sumą, pakeist prašymų pateikimo terminą vietoj *„ iki spalio 1 d.*“ įrašant „*iki rugsėjo 15 d.“* Pažymėta, kad parėjusio mėnesio komitetuose buvo pateiktos pastabos, kurios į Liberalų sąjūdžio frakcijos sprendimo projektą liko neįtrauktos.

Komiteto pirmininkas pateikė savo ir Demokratų frakcijos pastebėjimus dėl Liberalų sąjūdžio frakcijos pateikto sprendimo projekto, ypač akcentuojant šiuos punktus:

* Tvarkos aprašo 5 ir 6 punkto – kodėl siūloma išbrukti, kad mokesčių lengvatos „*gali būti*“ suteikiamos ir norima Tarybai nustatyti prievolę suteikti mokesčių lengvatas, net ir esant abejonių dėl pareiškėjo atitikinimo nustatytiems kriterijams;
* Tvarkos aprašo 6.1.5 papunktis – diskusijų sukėlė siūlymas atleisti 100 proc. atlikus kapitalinį remontą, renovaciją ar rekonstrukciją. Nenumatyta kiek biudžeto lėšų pareikalaus siūlomi pakeitimai, įžvelgiama piktnaudžiavimo galimybė siekiant pasinaudoti maksimalia lengvata.

Komiteto nariai atstovaujantys tarybos daugumai pritarė komiteto pirmininko išreikštai nuomonei.

Liberalų sąjūdžio frakcija pasiūlė Tarybos daugumai kartu aptarti mokesčių lengvatų teikimo tvarkos aprašo pakeitimus.

Posėdžio pirmininkas pasiūlė balsuoti dėl sprendimo projekto atidėjimo.

NUTARTA. Bendru Komiteto narių sutarimu sprendimo projektą „Dėl Neringos savivaldybės tarybos 2016 m. gegužės 19 d. sprendimo Nr. T1-97 „Dėl mokesčių lengvatų teikimo tvarkos aprašo patvirtinimo“ pakeitimo“ atidėti.

**12. SVARSTYTA. Dėl Neringos savivaldybės tarybos 2018 m. sausio 25 d. sprendimo Nr. T1-7 „Dėl Piniginės socialinės paramos nepasiturintiems gyventojams teikimo Neringos savivaldybėje tvarkos aprašo patvirtinimo“ pakeitimo.**

Sprendimo projektą pristatė Audronė Tribulaitė. Parengto sprendimo projekto tikslas – pakeisti Piniginės socialinės paramos nepasiturintiems gyventojams teikimo Neringos savivaldybėje tvarkos aprašo, patvirtinto Neringos savivaldybės tarybos 2018 m. sausio 25 d. sprendimu Nr. T1-7 „Dėl Piniginės socialinės paramos nepasiturintiems gyventojams teikimo Neringos savivaldybėje tvarkos aprašo patvirtinimo“ (toliau – Tvarkos aprašas), siekiant, kad įvertinus asmenų gaunamas pajamas ir nuosavybės teise turimą turtą, šią paramą gautų tie asmenys, kuriems jos labiausiai reikia.

Posėdžio pirmininkas pasiūlė balsuoti dėl sprendimo projekto.

Balsuota: už –10, prieš – 0, susilaikė – 0. (Agnė Jenčauskienė balsavime nedalyvavo).

NUTARTA. Pritarti sprendimo projektui „Dėl Neringos savivaldybės tarybos 2018 m. sausio 25 d. sprendimo Nr. T1-7 „Dėl Piniginės socialinės paramos nepasiturintiems gyventojams teikimo Neringos savivaldybėje tvarkos aprašo patvirtinimo“ pakeitimo“irteikti svarstyti Tarybos posėdyje.

**13. SVARSTYTA. Dėl 2024 metų paskelbimo Švyturių metais Neringoje.**

Sprendimo projektą pristatė Diana Liutkutė. Šiuo tarybos sprendimu Neringos savivaldybės tarybai siūloma 2024-uosius paskelbti Švyturių metais Neringoje. Švyturių metų paskelbimas Neringoje taptų puikia inspiracija dar labiau aktualizuoti šiuos reikšmingus navigacinės infrastruktūros objektus, papasakoti jų istoriją, leistų bendruomenės atstovams ir kurorto svečiams  
geriau pažinti vietos paveldo vertybes. Formuotų teigiamą komunikacinę žinutę apie Neringą, kaip vietos istoriją ir kultūros paveldą puoselėjančią savivaldybę, taptų teigiamu veiksniu didinant kurorto turistinį patrauklumą. Nidos švyturys su priklausiniais ir jo skleidžiama šviesa yra tapę vienu iš ryškiausių Kuršių nerijos tapatybės ženklų.

Posėdžio pirmininkas pasiūlė balsuoti dėl sprendimo projekto.

Balsuota: už – 10 , prieš – 0, susilaikė – 0. (Agnė Jenčauskienė balsavime nedalyvavo).

NUTARTA. Pritarti sprendimo projektui „Dėl 2024 metų paskelbimo Švyturių metais Neringoje“ irteikti svarstyti Tarybos posėdyje.

**14. SVARSTYTA.** **Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo.**

Sprendimo projektą pristatė Kristina Jasaitienė. Sprendimo projekto tikslas – pakeisti Neringos savivaldybės tarybos 2016 m. balandžio 21 d. sprendimu Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ patvirtintų Vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nuostatų (toliau – Nuostatai) 18 ir 20 punktus.

18 punktą siūloma keisti, nes dabar galiojanti formuluotė nebeaktuali (už įvykdytus pažeidimus vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją (toliau – Vietinė rinkliava) lengvata buvo naikinama tais atvejais, kai turėta Vietinės rinkliavos lengvatos kortelė („leidimas“) buvo perduodama kitiems asmenims).

20 punktą siūloma keisti, nes BĮ „Paslaugos Neringai“ su tiekėju pasirašius Vietinės rinkliavos surinkimo paslaugos pirkimo-pardavimo sutartį, einamosios Vietinės rinkliavos mokamos į BĮ „Paslaugos Neringai“ sąskaitą, todėl sumokėta Vietinė rinkliava arba jos dalis gali būti grąžinama iš BĮ „Paslaugos Neringai“ sąskaitos (iki š. m. birželio 6 d. galiojo Neringos savivaldybės administracijos (toliau – Administracija) su tiekėju pasirašyta Vietinės rinkliavos surinkimo paslaugos pirkimo-pardavimo sutartis, todėl einamosios Vietinės rinkliavos buvo mokamos į Administracijos sąskaitą).

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2016 m. balandžio 21 d. sprendimo Nr. T1-92 „Dėl vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją nustatymo“ pakeitimo“irteikti svarstyti Tarybos posėdyje.

**15. SVARSTYTA. Dėl Neringos savivaldybės tarybos 2023 m. balandžio 28 d. sprendimo Nr. T1-97 „Dėl Neringos savivaldybės tarybos komitetų sudarymo“ pakeitimo.**

Sprendimo projektą pristatė Ignė Kriščiūnaitė. Šiuo sprendimo projektu siūloma pakeisti Tarybos Švietimo, kultūros, sporto, socialinės apsaugos, sveikatos ir kurorto reikalų komiteto sudėtį Ramune Liukiene, išrinkta pagal išrinkto pagal Tėvynės sąjungos-Lietuvos krikščionių demokratų iškeltų kandidatų sąrašą, ir užtikrinti nepertraukiamą pilnos sudėties (9 narių) Tarybos Švietimo, kultūros, sporto, socialinės apsaugos, sveikatos ir kurorto reikalų komiteto darbą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2023 m. balandžio 28 d. sprendimo Nr. T1-97 „Dėl Neringos savivaldybės tarybos komitetų sudarymo“ pakeitimo“ irteikti svarstyti Tarybos posėdyje.

**16. SVARSTYTA.** **Dėl Biudžetinės įstaigos „Paslaugos Neringai“ teikiamų atlygintinų paslaugų kainų nustatymo.**

Sprendimo projektą pristatė Aina Kisielienė. Sprendimo projektu siekiama nustatyti Biudžetinės įstaigos „Paslaugos Neringai“ (toliau -Paslaugos Neringai) teikiamų atlygintinų paslaugų kainas, reikalingas Paslaugos Neringai veiklai užtikrinti po Biudžetinės įstaigos „Komunalinio turto valdymas“ reorganizavimo užbaigimo.

Paslaugos Neringai galės teikti atlygintinas paslaugas pagal nuostatuose numatytą veiklą bei gauti pajamas. Kadangi Paslaugos Neringai po reorganizavimo perėmė Nidos keleivinio vidaus vandenų uosto veiklą, atskiru sprendimo priedu tvirtinamos teikiamų atlygintinų paslaugų Nidos keleiviniame vidaus vandenų uoste kainos. Kadangi Paslaugos Neringai neturi personalo kapo duobės karstui iškasimui ir užkasimui, esant poreikiui paslauga būtų perkama.

Komitete diskutuota kodėl Nidos uosto teritorijos (krantinės, aikštelės) 1 m2 ploto nuomos kaina vienam mėnesiui nuo spalio 16 d. iki balandžio 15 d. pakilo nuo 2 Eur iki 3 Eur. Laimonas Žemaitis atsakė, kad Nidos uoste laivų stovėjimo kainos yra žemiausios lyginat su kitų Lietuvos uostų kainomis, taip pat į kainą įeina ir vandens elektros sąnaudos.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Biudžetinės įstaigos „Paslaugos Neringai“ teikiamų atlygintinų paslaugų kainų nustatymo“ir teikti svarstyti Tarybos posėdyje.

**17. SVARSTYTA.** **Dėl vienkartinės pašalpos neskyrimo a.d.n.**

Sprendimo projektą pristatė Audronė Tribulaitė. Parengto sprendimo projekto tikslas – neskirti vienkartinės pašalpos a.d.n., patirtos operacijos išlaidoms padengti.

2023 m. spalio 18 d. buvo gautas a.d.n., gim. a.d.n., deklaruotos  
gyvenamosios vietos adresas Taikos g. 10-16, Neringa, prašymas dėl vienkartinės pašalpos skyrimo  
atliktos operacijos išlaidoms padengti. Asmeniui buvo atlikta kelio sąnario endoprotezo operacija.  
Atliktos operacijos kaina - 3690,50 Eur. Prašyme nurodyta, kad kelio sąnario endoprotezas nėra  
kompensuojamas iš Valstybinės ligonių kasos.

Informuojame Neringos savivaldybės tarybą (toliau – Taryba), kad vadovaujantis Tvarkos  
aprašo 28.4 papunkčiu, 2023 m. lapkričio 9 d. Paramos teikimo išimties tvarka komisijos posėdžio  
metu buvo nuspręsta pasiūlyti neskirti vienkartinės pašalpos už kelio sąnario endoprotezo operaciją,  
nes bendrai gyvenančio asmens ar vieno gyvenančio asmens pajamos viršija Tvarkos apraše  
nustatytus VRP dydžius. Bendros šeimos pajamos yra 1485,18 Eur/mėn. (vienam asmeniui 742,59  
Eur/mėn.). Vadovaujantis Tvarkos aprašu, asmeniui vidutinės pajamos asmeniui negali viršyti 4,1  
VRP (643,70 Eur/mėn.).

Atsižvelgiant į tai, kas aukščiau išdėstyta, buvo parengtas sprendimo projektas, kuriame  
siūlome neskirti vienkartinės pašalpos a.d.n., nes asmens pajamos viršija Tvarkos  
apraše nustatytus VRP dydžius.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl vienkartinės pašalpos neskyrimo a.d.n.“ ir teikti svarstyti Tarybos posėdyje.

**18. SVARSTYTA. Dėl didžiausio leistino pareigybių skaičiaus Biudžetinėje įstaigoje „Paslaugos Neringai“ nustatymo ir Biudžetinės įstaigos „Paslaugos Neringai“ struktūros patvirtinimo.**

Sprendimo projektą pristatė Aina Kisielienė. Sprendimo projektu siekiama nustatyti Biudžetinės įstaigos „Paslaugos Neringai“ (toliau - Paslaugos Neringai) didžiausią leistiną pareigybių skaičių ir patvirtinti įstaigos struktūrą.

2023-11-06 užbaigtas Biudžetinės įstaigos „Komunalinio turto valdymas“ (toliau – Komunalinio turto valdymas) reorganizavimas prijungimo būdu prie Paslaugos Neringai bei įregistruoti nauji nuostatai. Siekiant užtikrinti Paslaugos Neringai nuostatuose numatytos veiklos vykdymą, reikalingas sprendimo projekte numatomas pareigybių skaičius bei struktūra. Iki reorganizavimo buvo nustatytas didžiausias leistinas pareigybių skaičius Paslaugos Neringai – 228, Komunalinio turto valdymas – 16. Po reorganizavimo siūloma palikti 219 pareigybių: 213 iš Paslaugos Neringai ir 6 iš Komunalinio turto valdymas.

Posėdžio pirmininkas pasiūlė balsuoti dėl sprendimo projekto.

Balsuota: už –11, prieš – 0, susilaikė – 0.

NUTARTA. Pritarti sprendimo projektui„Dėl didžiausio leistino pareigybių skaičiaus Biudžetinėje įstaigoje „Paslaugos Neringai“ nustatymo ir Biudžetinės įstaigos „Paslaugos Neringai“ struktūros patvirtinimo“ ir teikti svarstyti Tarybos posėdyje.

**19. SVARSTYTA. Dėl tikslinės pašalpos skyrimo a.d.n.**

Sprendimo projektą pristatė Audronė Tribulaitė. Parengto sprendimo projekto tikslas – skirti tikslinę pašalpą a.d.n. už suteiktas mokamas slaugos ir palaikomojo gydymo paslaugas.

Informuojame, kad 2023 m. lapkričio 6 d. buvo gautas a.d.n. prašymas Nr. SP12-119 dėl tikslinės pašalpos skyrimo už suteiktas mokamas slaugos ir palaikomojo gydymo paslaugas. Asmuo nuo 2023-06-01 iki 2023 m. lapkričio 1 d. gulėjo VŠĮ Neringos pirminės sveikatos priežiūros centro Palaikomojo gydymo ir slaugos skyriuje. Už suteiktas mokamas paslaugas sumokėjo 9797,92 Eur. Neringos savivaldybėje yra deklaruotas nuo 2012-07-05, gaunamos pajamos – 388,81 Eur/mėn.

Vadovaujantis Tvarkos aprašo 161 punktu, asmens prašymas buvo svarstomas Paramos teikimo išimties tvarka komisijos 2023 m. lapkričio 9 d. vykusiame posėdyje, kuriame buvo nutarta pritarti, kad a.d.n. būtų skiriama 3919,17 Eur tikslinė pašalpa už suteiktas mokamas slaugos ir palaikomojo gydymo paslaugas ir siūlymą teikti svarstyti Neringos savivaldybės tarybai.

Pažymėta, kad vadovaujantis Lietuvos Respublikos sveikatos priežiūros įstaigų įstatymo 28 straipsnio 4 punktu ir VŠĮ Neringos pirminės sveikatos priežiūros centro įstatų 11.4 papunkčiu nustatyti teikiamų paslaugų kainas bei jų apskaičiavimo metodikas yra įstaigos savininko (dalininko) teisė. Tačiau VŠĮ Neringos pirminės sveikatos priežiūros centro direktorė nustatydama slaugos ir palaikomojo gydymo paslaugų kainas rėmėsi Lietuvos Respublikos sveikatos apsaugos ministro įsakymu. Atsižvelgiant į tai, gyventojai kreipiasi į savivaldybę ir Tarybą dėl tikslinės pašalpos skyrimo už suteiktas mokamas slaugos ir palaikomojo gydymo paslaugas.

Komitetas paprašė mero Dariaus Jasaičio atlikti VŠĮ Neringos pirminės sveikatos priežiūros centro nustatytų įkainių teisinį vertinimą.

Posėdžio pirmininkas pasiūlė balsuoti dėl sprendimo projekto.

Balsuota: už –11, prieš – 0, susilaikė – 0.

NUTARTA. Pritarti sprendimo projektui „Dėl tikslinės pašalpos skyrimo a.d.n.“ ir teikti svarstyti Tarybos posėdyje.

**20. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.**

Sprendimo projektą pristatė pristatė Rima Tarvydaitė-Atkočaitienė. Šiuo sprendimo projektu tikslinant Savivaldybės 2023 metų biudžetą, tikslinamas pajamų ir asignavimų planas. **Savivaldybės biudžeto pajamų planas patikslinamas 202,9 tūkst. Eur, iš jų:** Savivaldybės biudžeto pajamų planas didinamas 129,0 tūkst. Eur, iš jų: 31,5 ūkst. Eurdotacija iš kitų valdžios sektoriaus subjektų, 1,2 tūkst. Eur paveldimo turto mokesčio pajamos,3,7 tūkst. Eur pajamos iš baudų, konfiskuoto turto ir kitų netesybų, 61,6 tūkst. Eur vietinė rinkliavair 31,0 tūkst. Eur nuomos mokesčio už valstybinę žemę ir valstybinio vidaus vandenų fondo vandenstelkinius pajamos, 73,9 tūkst. Eur infrastruktūros plėtros įmokos.

**Biudžeto asignavimai.**

Didinami asignavimai savivaldybės valdymo programos (01) – 102,8 tūkst. Eur, iš jų 20,8 tūkst. Eur Neringos savivaldybės administracijos veiklai „Neringos savivaldybės tarybos finansinio, ūkinio ir materialinio aptarnavimo užtikrinimas“, iš jų 20,2 tūkst. Eur darbo užmokesčiui, 73,9 tūkst. Eur pajamų įmokos pagal paslaugų sutartį grįžusios kompensuotos pajamos iš ankstesnių metų veiklai „Neringos savivaldybės administracijos valstybės tarnautojų ir darbuotojų darbo organizavimas“, iš jų 35,0 tūkst. Eur darbo užmokesčiui, 8,1 tūkst. Eur biudžetinės įstaigos „Paslaugos Neringai“ veiklai „Juodkrantės priešgaisrinės gelbėjimo tarnybos veiklos organizavimas“

Didinami asignavimai ugdymo ir sporto veiklos programos (02) – 46,9 tūkst.Eur, iš jų VB lėšos 26,2 tūkst. Eur Neringos gimnazijos veiklai „Neringos gimnazijos veiklos užtikrinimas“, 20,7 tūkst. Eur veiklai „Nidos lopšelio-darželio „Ąžuoliukas“ veiklos užtikrinimas“, iš jų VB lėšos 7,0 tūkst. Eur.

Mažinami asignavimai ugdymo ir sporto veiklos programos (02) –32,2 tūkst. Eur, iš jų 14,2 tūkst. Eur VB lėšos Neringos savivaldybės administracijos veiklos „Mokymo reikmių finansavimas mokymo lėšomis“, 18,0 tūkst. Eur Neringos gimnazijos veiklos „Juodkrantės IU pastato modernizavimas“.

Didinami SB asignavimai kultūros ir jaunimo veiklos programos (03) –277,2 tūkst. Eur, iš jų 248,0 tūkt. Eur Neringos savivaldybės administracijos veiklai „KTIC „AGILA“ rekonstrukcija“, 25,0 tūkst. Eur veiklai „Bažnyčių veiklos užtikrinimas“, 4,2 tūkst. Eur Nidos kultūros ir turizmo informaciniam centrui „Agila“ veiklos užtikrinimui.

Mažinami SB asignavimai kultūros ir jaunimo veiklos programos (03) –9,2 tūkst. Eur Neringos savivaldybės administracijos, iš jų 5,0 tūkst. Eur veiklos „Daugiafunkcinio kultūros centro statyba Nidoje (Vasaros estrados konversija)“, 0,2 tūkst. Eur veiklos „“Euro art“ narystės mokėjimo užtikrinimas“, 4,0 tūkst. Eur veiklos „Stipendijos kultūros ir meno kūrėjams“.

Didinami asignavimai socialinės paramos programos (04) – 42,4 tūkst. Eur, iš jų 40,9 tūkst. Eur Neringos savivaldybės administracijos 20 tūkst. Eur veiklai „Visuomeninio transporto kompensacijų mokėjimas“, 18 tūkst. Eur veiklai „Vienkartinių, tikslinių, sąlyginių ir periodinių pašalpų mokėjimas“, 0,4 tūkst. Eur veiklai „Socialinės pašalpos pinigais mirusiųjų artimiesiems“, 2,0 tūkst. Eur veiklai „Socialinių paslaugų plėtra globos įstaigose“, 0,5 tūkst. Eur veiklai „Kompensacijų mokėjimas laikiną apsaugą gavusiems užsieniečiams“; 0,2 tūkst. Eur Nidos lopšelio darželio „Ąžuoliukas“ veiklai „Socialinei paramai mokiniams teikti“, 1,3 tūkst. Eur Neringos gimnazijos veiklai „Socialinei paramai mokiniams teikti“.

Didinami asignavimai miesto infrastruktūros priežiūros ir plėtros programos (05) –5,0 tūkst. Eur Neringos savivaldybės administracijai veiklai „Esamų viešųjų erdvių ir objektų sutvarkymas, bei nepertraukiamas priežiūros užtikrinimas“.

Mažinami asignavimai miesto infrastruktūros priežiūros ir plėtros programos (05) –200,0 tūkst Eur Neringos savivaldybės administracijos veiklos „Pervalkos molo sutvarkymas“.

Mažinami SB asignavimai turizmo, rekreacijos, smulkaus ir vidutinio verslo programos (07) – 48,0 tūkst. Eur Neringos savivaldybės administracijos veiklos „Prisiimtų bendradarbiavimo įsipareigojimų vykdymas“.

Didinami asignavimai sveikatos priežiūros programos (08) – 18,0 tūkst. Eur Neringos savivaldybės administracijai, iš jų 3,0 tūkst. Eur veiklai „Neringos PSPC veiklos rėmimas darbo sąlygų gerinimas“, 15,0 tūkst. Eur veiklai „Neringos PSPC palaikomojo gydymo ir slaugos skyriaus veiklos užtikrinimas“.

Perskirstomi SB asignavimai savivaldybės valdymo programos (01) – Neringos savivaldybės administracijos 8,0 tūkst. Eur iš veiklos „Savivaldybės finansinių įsipareigojimų vykdymas“ į veiklą „Neringos savivaldybės administracijos valstybės tarnautojų ir darbuotojų darbo organizavimas“ darbo užmokesčiui, 99,0 tūkst. Eur iš veiklos „Neringos savivaldybės administracijos valstybės tarnautojų ir darbuotojų darbo organizavimas“, iš jų 97,0 tūkst. Eur iš išlaidų į darbo užmokestį.

Perskirstomi VB asignavimai ugdymo ir sporto veiklos programos (02) – 0,6 tūkst. Eur darbo užmokesčiui iš Neringos gimnazijos priemonės „Išlaidoms, susijusioms su mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti“ Nidos lopšeliui-darželiui „Ąžuoliukas“.

Perskirstomi SB asignavimai miesto infrastruktūros priežiūros ir plėtros programos (05) – 100,0 tūkst. Eur iš priemonės „Juodkrantės uosto L. Rėzos g. 1D, Neringos sav. Neringos m. statyba“ 41,4 tūkst. Eur į priemonę „Šaligatvių ir gatvių dangų remontas“, 58,6 tūkst. Eur į priemonę „Esamų viešųjų erdvių ir objektų sutvarkymas, bei nepertraukiamas priežiūros užtikrinimas“, 40,0 tūkst. Eur iš priemonės „Elektromobilių įkrovimo stotelių įrengimas“, 30,0 tūkst. Eur iš priemonė „Miško ir kalno gatvių privažiavimo įrengimas“, 10,0 tūkst. Eur iš priemonės „Privažiavimo prie ūkinių pastatų Vėtrungių gatvėje, nauja statyba“, 40,0 tūkst. Eur iš priemonės „Žemės sklypo L. Rėzos g. 6D, Neringa, sutvarkymas“, 120,0 tūkst. Eur į priemonę „Esamų viešųjų erdvių ir objektų sutvarkymas, bei nepertraukiamas priežiūros užtikrinimas“, 11,7 tūkst. Eur Nidos kultūros ir turizmo informacijos centro „Agila“ veiklos užtikrinimui iš išlaidų į darbo užmokestį.

Perskirstomi KPPP asignavimai miesto infrastruktūros priežiūros ir plėtros programos (05) – 400,0 tūkst. Eur iš priemonės „Automobilių stovėjimo aikštelės adresu Taikos g. 39, Neringa statybos darbai“, 56,9 tūkst. Eur iš priemonės „Naglių gatvės važiuojamosios dalies ruožo kapitalinis remontas“, 456,9 tūkst. Eur į priemonę „Juodkrantės sveikatingumo tako kapirtalinis remontas“, 41,1

tūkst. Eur iš priemonės „Naglių gatvės važiuojamosios dalies ruožo tarp koordinuotų taškų 14 ir 19“,

300,0 tūkst. Eur iš priemonės „Vėtrungių (Purvynės) gatvės ruožo rekonstravimo darbai“, 341,1 tūkst. Eur į priemonę „Šaligatvių ir gatvių dangų remontas“.

*12.20 val. iš posėdžio išvyko komiteto narys Matas Lasauskas.*

Posėdžio pirmininkas paprašė savivaldybės administracijos teikiant prašymus dėl biudžeto perkėlimų ir papildomų asignavimų juos pateikti ir Biudžeto, finansų ir ūkio valdymo komiteto pirmininkui.

Komiteto nariai bendru sutarimu paprašė VŠĮ Neringos pirminės sveikatos priežiūros centro direktorės Violetos Prekevičienės pateikti patikslintą raštą dėl papildomų lėšų skyrimo.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 3 (Agnė Jenčauskienė, Dovydas Mikelis, Sandra Berletaitė).

NUTARTA. Pritarti sprendimo projektui „Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo“ ir teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė