### 

**NERINGOS SAVIVALDYBĖS TARYBOS**

**BIUDŽETO, FINANSŲ IR ŪKIO VALDYMO KOMITETAS**

**POSĖDŽIO PROTOKOLAS**

2023-12-13 Nr. T-40

Neringa

Posėdis vyko: 09.30 val. – 13.30 val.

Posėdžio pirmininkas – Neringos savivaldybės tarybos Biudžeto, finansų ir ūkio valdymo komiteto pirmininkas Arūnas Burkšas.

Posėdžio sekretorė – Ignė Kriščiūnaitė, Neringos savivaldybės tarybos posėdžių sekretorė.

Posėdyje dalyvavo Neringos savivaldybės tarybos Biudžeto, finansų ir ūkio valdymo komiteto nariai: Vaidas Venckus, Sandra Berletaitė, Matas Lasauskas Dovydas Mikelis, Diana Starkutė-Kriukovė, Mindaugas Vaitonis, Zigmantas Raudys, Arvydas Mockus, Algirdas Kurtinaitis, Agnė Jenčauskienė (nuotoliniu būdu).

Posėdyje taip pat dalyvavo: Neringos savivaldybės meras Darius Jasaitis, Neringos savivaldybės vicemeras Narūnas Lendraitis, Neringos savivaldybės vicemeras Sigitas Šveikauskas, Neringos savivaldybės administracijos direktorius Egidijus Šakalys, Neringos socialinių paslaugų centro direktorė Rasa Baltrušaitienė, BĮ „Paslaugos Neringai“ l.e.p. direktorius Laimonas Žemaitis, UAB „Neringos energija“ l.e.p. direktorius Edvinas Dargis, UAB „Neringos vanduo“ l.e.p. direktorius Darius Vaitkevičius, Neringos gimnazijos direktorius Simas Survila, Neringos savivaldybės administracijos Biudžeto ir turto valdymo skyriaus vedėja Janina Kobozeva, Neringos savivaldybės Viktoro Miliūno viešoji bibliotekos direktorė Dalia Greičiutė, Neringos savivaldybės administracijos Teisės skyriaus vedėja Viktorija Budvytytė-Bedalienė, Neringos savivaldybės administracijos Dokumentų valdymo skyriaus vedėja Kristina Jasaitienė, Neringos savivaldybės administracijos Socialinės paramos skyrius Audronė Tribulaitė, Neringos savivaldybės administracijos Kultūros skyriaus vyr. specialistė Diana Liutkutė, Neringos savivaldybės administracijos Biudžeto ir turto valdymo skyriaus vedėjo pavaduotoja Aina Kisielienė, Neringos savivaldybės administracijos miesto tvarkymo ir statybos skyriaus vyr. specialistė (ekologė) Renata Jakienė, Neringos savivaldybės administracijos Strateginio planavimo, investicijų ir turizmo skyriaus vyr. specialistė Medūnė Marija Šveikauskienė, Neringos savivaldybės administracijos Architektūros ir teritorijų planavimo vyr. specialistė Lina Lukauskaitė, Neringos savivaldybės administracijos Architektūros ir teritorijų planavimo vyr. specialistė Raminta Loginovienė, Neringos savivaldybės administracijos Švietimo skyriaus vedėja Asta Baškevičienė.

**DARBOTVARKĖ:**

1. Dėl komiteto darbotvarkės (Arūnas Burkšas).
2. Dėl TP-309 Dėl nekilnojamojo turto mokesčio 2023 metams lengvatos suteikimo UAB „Geras poilsis“ (Aina Kisielienė).
3. Dėl TP-310 Dėl nekilnojamojo turto mokesčio 2023 metams lengvatos suteikimo UAB „Project 19“ (Aina Kisielienė).
4. Dėl TP-311 Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją (Kristina Jasaitienė).
5. Dėl TP-312 Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo (Audronė Tribulaitė).
6. Dėl TP-313 Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo viešajai įstaigai vaikų globos namams „Aušros žvaigždė“ (Renata Jakienė).
7. Dėl TP-314 Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo UAB „Pervalkos terasos“ (Renata Jakienė).
8. Dėl TP-315 Dėl negyvenamųjų patalpų, esančių adresu Taikos g. 11-1, Neringa, nuomos (Aina Kisielienė).
9. Dėl TP-316 Dėl tikslinės pašalpos neskyrimo a.d.n. (Audronė Tribulaitė).
10. Dėl TP-317 Dėl tikslinės pašalpos skyrimo a.d.n. (Audronė Tribulaitė).
11. Dėl TP-318 Dėl UAB „Neringos energija“ šilumos ir karšto vandens perskaičiuotų kainų dedamųjų nustatymo (Aina Kisielienė).
12. Dėl TP-319 Dėl įgaliojimų suteikimo Neringos savivaldybės merui (Lina Lukauskaitė).
13. Dėl TP-320 Dėl Neringos muziejai teikiamų atlygintinų paslaugų kainų nustatymo (Diana Liutkutė).
14. Dėl TP-321 Dėl keleivių vežimo reguliariais reisais vietinio susisiekimo maršrutais tarifų dydžių nustatymo (Medūnė Marija Šveikauskienė).
15. Dėl TP-322 Dėl pareiginės algos koeficiento nustatymo Neringos savivaldybės kontrolės ir audito tarnybos savivaldybės kontrolierei Jolantai Kičiatovienei (Virginija Stanulevičienė).
16. Dėl TP-323 Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo (Rima Tarvydaitė Atkočaitienė).
17. Dėl TP-325 Dėl Neringos savivaldybės tarybos 2019 m. birželio 27 d. sprendimo Nr. T1-119 „Dėl Atlyginimo už vaikų išlaikymą Neringos savivaldybės švietimo įstaigose nustatymo tvarkos aprašo patvirtinimo“ pakeitimo (Asta Baškevičienė).
18. Dėl TP-328 Neringos savivaldybės tarybos 2022 m. sausio 13 d. sprendimo Nr. T1-1 „Prekybos ir paslaugų teikimo viešose vietose sąrašo ir schemų patvirtinimo“ pakeitimo (Raminta Loginovienė).

**Papildomas.**

1. TP-327 Dėl Neringos savivaldybės administracijos nuostatų patvirtinimo.

**1. SVARSTYTA. Dėl Neringos savivaldybės tarybos Biudžeto, finansų ir ūkio valdymo komiteto darbotvarkės patvirtinimo.**

Posėdžio pirmininkas Arūnas Burkšas pristatė Neringos savivaldybės tarybos Biudžeto, finansų ir ūkio valdymo komiteto posėdžio darbotvarkę, kurioje numatyta svarstyti 17 klausimų.

Posėdžio pirmininkas pasiūlė į posėdžio darbotvarkę įtraukti papildomą klausimą Nr. 19 *„Dėl Neringos savivaldybės administracijos nuostatų patvirtinimo*“.

Posėdžio pirmininkas pasiūlė bendru sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

NUTARTA. Bendru komiteto narių sutarimu pritarti Neringos savivaldybės tarybos Biudžeto, finansų ir ūkio valdymo komiteto posėdžio darbotvarkei.

*Komiteto narys Dovydas Mikelis nusišalino nuo dalyvavimo svarstant darbotvarkės klausimą Nr. 2, nes jo artimas asmuo dirbo bendrovėje. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**2. SVARSTYTA. Dėl nekilnojamojo turto mokesčio 2023 metams lengvatos suteikimo UAB „Geras poilsis“.**

Sprendimo projektą pristatė Aina Kisielienė. Parengto sprendimo projekto tikslas - suteikti nekilnojamojo turto mokesčio 2023 metams lengvatą 40% UAB „Geras poilsis“ (juridinio asmens kodas 152782055) – 4124,80 Eur. Gautas UAB „Geras poilsis“ (juridinio asmens buveinė – G. D. Kuverto g. 15, Neringa) 2023-11-15 prašymas suteikti nekilnojamojo turto mokesčio lengvatą. Projektas parengtas vadovaujantis Mokesčių lengvatų teikimo tvarkos aprašu, patvirtintu Neringos savivaldybės tarybos 2016 m. gegužės 19 d. sprendimu Nr. T1-97 „Dėl Mokesčių lengvatų teikimo tvarkos aprašo patvirtinimo“ (su vėlesniais pakeitimais) (toliau – Tvarkos aprašas). Asmuo atitinka Tvarkos aprašo 4 punktą ir 6.2 papunktį.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 1 (Sandra Berletaitė), susilaikė – 0.

Agnė Jenčauskienė dėl techninių kliūčių balsavime nedalyvavo.

NUTARTA. Pritarti sprendimo projektui „Dėl nekilnojamojo turto mokesčio 2023 metams lengvatos suteikimo UAB „Geras poilsis“ irteikti svarstyti Tarybos posėdyje.

*Komiteto narys Dovydas Mikelis sugrįžo į posėdžių salę.*

*Komiteto narys Arvydas Mockus nusišalino nuo dalyvavimo svarstant darbotvarkės klausimą Nr. 3 dėl Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**3. SVARSTYTA.** **Dėl nekilnojamojo turto mokesčio 2023 metams lengvatos suteikimo UAB „Project 19“.**

Sprendimo projektą pristatė Aina Kisielienė. Parengto sprendimo projekto tikslas - suteikti nekilnojamojo turto mokesčio 2023 metams lengvatą 40% UAB „Project 19“ (juridinio asmens kodas 306302581) – 3570,40 Eur (prašome pakeisti į 2692,00 Eur) Gautas UAB „Project 19“ (juridinio asmens buveinė – Skruzdynės g. 2B-1, Neringa) 2023-11-30 prašymas suteikti nekilnojamojo turto mokesčio lengvatą. Aina Kisielienė informavo, kad UAB „Project 19“ pateikė patikslintą nekilnojamojo turto mokesčio deklaraciją, kurioje nurodyta mažesnė nekilnojamojo turto mokesčio suma nei buvo nurodyta pareiškėjo pirminiame prašyme.

Projektas parengtas vadovaujantis Mokesčių lengvatų teikimo tvarkos aprašu, patvirtintu Neringos savivaldybės tarybos 2016 m. gegužės 19 d. sprendimu Nr. T1-97 „Dėl Mokesčių lengvatų teikimo tvarkos aprašo patvirtinimo“ (su vėlesniais pakeitimais) (toliau – Tvarkos aprašas). Asmuo atitinka Tvarkos aprašo 4 punktą ir 6.2 papunktį.

Išnagrinėję pareiškėjo prašymą, Komiteto nariai išreiškė nuomonę, kad asmuo galimai neatitinka Tvarkos aprašo (su vėlesniais pakeitimais) 6.2.2 papunkčio nuostatos „asmuo vykdo veiklą ištisus metus“ ir paprašė pateikti informaciją apie vandens suvartojimą už 2023 metus. Taip pat paprašė savivaldybės administracijos sužinoti kiek nekilnojamojo turto savininkų yra rekonstruojamame nekilnojamojo turto objekte, Skruzdynės g. 2B-1, Neringa.

Atsižvelgiant į iškilusius klausimus posėdžio pirmininkas pasiūlė nutarimą dėl sprendimo projekto atidėti iki Tarybos posėdžio.

NUTARTA. Bendru Komiteto narių sutarimu sprendimo projektą „Dėl nekilnojamojo turto mokesčio 2023 metams lengvatos suteikimo UAB „Project 19“ atidėti iki Tarybos posėdžio.

*Komiteto narys Arvydas Mockus sugrįžo į posėdžių salę.*

**4. SVARSTYTA. Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją.**

Sprendimo projektą pristatė Kristina Jasaitienė. Sprendimo projekto tikslas – atsižvelgus į AB „Lietuvos paštas“ prašymą (pridedamas be pridedamų dokumentų), atleisti nuo vietinės rinkliavos už įvažiavimą į Neringą 2 (dvi) bendrovės valdomas transporto priemones iki 2024 m. gruodžio 31 d. (imtinai). AB „Lietuvos paštas“ teiks pašto paslaugas Neringos savivaldybės teritorijoje nemokant  
vietinės rinkliavos už įvažiavimą į Neringą.

Komiteto narė Sandra Berletaitė, kad į Juodkrantę atvykstantis ir teikiantis paslaugas AB „Lietuvos paštas“ automobilis sustoja aikštelėje prie bažnyčios, manoma, kad sustojimo vieta turėtų būti ir centrinėje gyvenvietės dalyje.

Posėdžio pirmininkas paprašė savivaldybės administracijos išnagrinėti komiteto pasiūlymą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl atleidimo nuo vietinės rinkliavos už leidimą įvažiuoti mechaninėmis transporto priemonėmis į valstybės saugomą Neringos savivaldybės administruojamą teritoriją“ irteikti svarstyti Tarybos posėdyje.

**5. SVARSTYTA.** **Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo.**

Sprendimo projektą pristatė Audronė Tribulaitė. Parengto sprendimo projekto tikslas – pakeisti Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašą, patvirtintą Neringos savivaldybės tarybos 2019 m. gruodžio 19 d. sprendimu Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“, siekiant suteikti materialinę pagalbą bendrai gyvenantiems asmenims ar vienam gyvenančiam asmeniui (toliau – asmenys), kad padengti įsiskolinimus susidariusius už elektros energijos, šilumos, geriamojo ir karšto vandens sunaudojimą ir kitas paslaugas bei padidinti tikslinės pašalpos dydį, asmens besišildantiems kietu kuru.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos savivaldybės tarybos 2019 m. gruodžio 19 d. sprendimo Nr. T1-232 „Dėl vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“ pakeitimo”ir teikti svarstyti Tarybos posėdyje.

**6. SVARSTYTA.** **Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo viešajai įstaigai vaikų globos namams „Aušros žvaigždė“.**

Sprendimo projektą pristatė Renata Jakienė. Parengtu sprendimo projektu siūloma viešajai įstaigai Vaikų globos namams „Aušros žvaigždė“ (įm. k. 300071541), turinčiai nuosavybę adresu Gintaro įlankos g. 16, Neringa, taikyti vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatą nuo 2022 m. sausio 1\*d. iki 2023 gruodžio 31 d.

Viešajai įstaigai Vaikų globos namams „Aušros žvaigždė“ priklauso poilsio paskirties ir prekybos paskirties objektai. Šiems objektams už 2022 metus priskaičiuota vietinės rinkliavos už komunalinių atliekų tvarkymą 240,94 Eur, už 2023 metus taip pat 240,94 Eur, bendra suma už prašomus atleisti laikotarpius sudaro 481,88 Eur.

Posėdžio pirmininkas atkreipė dėmesį, kad viešoji įstaiga neprižiūri savo nekilnojamojo turto objekto teritorijos, kuri yra apleista ir nesaugi praeiviams (užfiksuota nuotraukose). Posėdžio pirmininkas Arūnas Burkšas paprašė savivaldybės administracijos vykdyti nenaudojamų ir apleistų statinių kontrolę ir siūlyti apleistų statinio savininkui skaičiuoti 3 proc. valstybinės žemės mokesčio tarifą.

Posėdžio pirmininkas pasiūlė balsuoti dėl sprendimo projekto.

Balsuota: už – 0, prieš – 8, susilaikė – 3 (Matas Lasauskas, Sandra Berletaitė, Arvydas Mockus).

NUTARTA. Nepritarti sprendimo projektui „Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo viešajai įstaigai vaikų globos namams „Aušros žvaigždė“ ir teikti svarstyti Tarybos posėdyje alternatyvų sprendimo projekto variantą dėl siūlomo viešajai įstaigai Vaikų globos namams „Aušros žvaigždė“ netaikyti vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatą nuo 2022 m. sausio 1\*d. iki 2023 gruodžio 31 d.

**7. SVARSTYTA.** **Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo UAB „Pervalkos terasos“.**

Sprendimo projektą pristatė Renata Jakienė. Parengtu sprendimo projektu siūloma UAB „Pervalkos terasos“ (įm. k. 305660312), turinčiai nuosavybę adresu Pervalkos g. 12, Neringa, taikyti vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatą nuo 2022 m. sausio 1\*d. iki 2023 gruodžio 31 d. UAB „Pervalkos terasos“ priklauso poilsio paskirties objektas ir valgykla. Šiems objektams už 2022 metus priskaičiuota vietinės rinkliavos už komunalinių atliekų tvarkymą 4131,23 Eur, už 2023 metus 3744,09 Eur, bendra suma už prašomus atleisti laikotarpius sudaro 7875,32 Eur.

Komiteto nariai svarstė, kur dedamos sukauptos komunalinės atliekos, nes šiuo metu objekte vykdomi rekonstrukcijos darbai (t. y. gyvena ir dirba žmonės). Pažymėta, kad statybinių atliekų konteineriai nėra skirti komunalinėms atliekoms.

Posėdžio pirmininkas pasiūlė balsuoti dėl sprendimo projekto.

Balsuota: už – 0, prieš – 7, susilaikė – 4 (Matas Lasauskas, Sandra Berletaitė, Arvydas Mockus, Agnė Jenčauskienė).

NUTARTA. Nepritarti sprendimo projektui „Dėl Neringos savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatos taikymo UAB „Pervalkos terasos“ ir teikti svarstyti Tarybos posėdyje alternatyvių sprendimo projekto variantą dėl siūlomo UAB „Pervalkos terasos“ netaikyti vietinės rinkliavos už komunalinių atliekų surinkimą iš atliekų turėtojų ir atliekų tvarkymą lengvatą nuo 2022 m. sausio 1\*d. iki 2023 gruodžio 31 d.

**8. SVARSTYTA. Dėl negyvenamųjų patalpų, esančių adresu Taikos g. 11-1, Neringa, nuomos.**

Sprendimo projektą Aina Kiselienė. Parengto sprendimo projekto tikslas – leisti Neringos savivaldybės administracijai išnuomoti viešo konkurso būdu negyvenamas patalpas (unikalus Nr. 4400-1654-2360:2216): tambūras – 3,95 kv. m, plane žymima 1-36; paslaugų teikimo patalpa – 30,34 kv. m, plane žymima 1-37; darbuotojų poilsio patalpa – 9,33 kv. m, plane žymima 1-38; sanitarinis mazgas – 5,45 kv. m, plane žymima 1-39; pagalbinė patalpa – 6,28 kv. m, plane žymima 1-40, esančias pastate (unikalus Nr. 2399-0000-1019, plane pažymėtam 1D2p) adresu Taikos g. 11-1, Neringa (toliau -patalpos).

Komiteto nariai diskutavo dėl sprendimo projekto 3.3 papunkčio *„patalpos nuomojamas penkerių metų laikotarpiui su galimybe pratęsti nuomos sutartį penkerių metų laikotarpiui;“* ir dėl šio papunkčio teisinės formuluotės t. y. galimybės pratęsti pasiūlė apsispręsti iki Tarybos posėdžio.

Posėdžio pirmininkas pasiūlė balsuoti dėl sprendimo projekto.

Balsuota: už – 10, prieš – 0, susilaikė – 1 (Agnė Jenčauskienė).

NUTARTA. Pritarti sprendimo projektui „Dėl negyvenamųjų patalpų, esančių adresu Taikos g. 11-1, Neringa, nuomos” ir teikti svarstyti Tarybos posėdyje.

**9. SVARSTYTA.** **Dėl tikslinės pašalpos neskyrimo a.d.n.**

Sprendimo projektą pristatė Audronė Tribulaitė. Parengto sprendimo projekto tikslas – neskirti tikslinės pašalpos a.d.n., už suteiktas mokamas slaugos ir palaikomojo gydymo paslaugas VŠĮ Neringos pirminės sveikatos priežiūros centro Palaikomojo gydymo ir slaugos skyriuje.

2023 m. lapkričio 6 d. buvo gautas a.d.n., gim.  a.d.n., deklaruotos gyvenamosios vietos adresas L. Rėzos g. 24B-3, Neringa, prašymas dėl tikslinės pašalpos skyrimo už suteiktas mokamas slaugos ir palaikomojo gydymo paslaugas. Asmuo nuo 2023-09-17 iki 2023-12-01 gulėjo Palaikomojo gydymo ir slaugos skyriuje. Už suteiktas mokamas paslaugas sumokėjo 5205,41 Eur. Asmuo Neringos savivaldybėje yra deklaruotas nuo 2011-09-16, bendros šeimos gaunamos pajamos – 1506,40 Eur/mėn. (vidutinės pajamos asmeniui – 753,20 Eur/mėn.).

Asmens prašymas buvo svarstomas Paramos teikimo išimties tvarka komisijos 2023 m. gruodžio 1 d. vykusiame posėdyje, kuriame buvo nutarta nepritarti, kad Jonui Plauškai būtų skiriama Eur tikslinė pašalpa už suteiktas mokamas slaugos ir palaikomojo gydymo paslaugas Palaikomojo gydymo ir slaugos skyriuje, nes vidutinės pajamos asmeniui viršija Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarko aprašo, patvirtinto Neringos savivaldybės tarybos 2019 m. gruodžio 19  d. sprendimu Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarko aprašo patvirtinimo“, nustatytus VRP dydžius t. y. 643,70 Eur/mėn.

Atsižvelgiant vidutines asmens pajamas, Posėdžio pirmininkas pasiūlė asmeniui skirti tikslinę pašalpą už suteiktas mokamas slaugos ir palaikomojo gydymo paslaugas VŠĮ Neringos pirminės sveikatos priežiūros centro Palaikomojo gydymo ir slaugos skyriuje vadovaujantis vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašu (40 proc. suma – 20282,16 Eur).

Audronė Tribulaitė pažymėjo, kad atsižvelgiant į tai, reikalinga patikslinti vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašą, asmenys, norintys gauti tikslinę pašalpą už suteiktas mokamas slaugos ir palaikomojo gydymo paslaugas, gali kreiptis į Tarybą, jei yra savo gyvenamąją vietą deklaravę Neringos savivaldybėje ne mažiau kaip 5 metus bei slaugos ir palaikomojo gydymo paslaugos buvo teikiamos VšĮ Neringos pirminės sveikatos priežiūros centre. Skiriama 40 proc. suma nuo faktą įrodančiuose dokumentuose nurodytos lėšų sumos.

Bendru komiteto narių sutarimu vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patikslinimui pritarta.

Posėdžio pirmininkas pasiūlė balsuoti dėl sprendimo projekto.

Balsuota: už – 0, prieš –10, susilaikė – 1 (Diana Strakutė-Kriukovė).

NUTARTA:

1. Nepritarti sprendimo projektui „Dėl tikslinės pašalpos neskyrimo a.d.n.” ir teikti svarstyti Tarybos posėdyje alternatyvių sprendimo projekto variantą dėl tikslinės pašalpos skyrimo a.d.n.

2. Siūlyti tikslinti vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašą, atvirtintą Neringos savivaldybės tarybos 2019 m. gruodžio 19 d. sprendimu Nr. T1-232 „Dėl Vienkartinių, tikslinių, sąlyginių ir periodinių pašalpų iš Neringos savivaldybės biudžeto skyrimo ir mokėjimo tvarkos aprašo patvirtinimo“.

**10. SVARSTYTA.** **Dėl tikslinės pašalpos skyrimo a.d.n.**

Sprendimo projektą pristatė Audronė Tribulaitė. Parengto sprendimo projekto tikslas – skirti tikslinę pašalpą a.d.n. už suteiktas mokamas slaugos ir palaikomojo gydymo paslaugas. 2023  m. lapkričio 6 d. buvo gautas a.d.n. prašymas Nr.  SP12- 117 dėl tikslinės pašalpos skyrimo už suteiktas mokamas slaugos ir palaikomojo gydymo paslaugas. Asmuo nuo 2023-10-12 iki 2023 m. gruodžio 1 d. gulėjo VŠĮ Neringos pirminės sveikatos priežiūros centro Palaikomojo gydymo ir slaugos skyriuje (toliau - VŠĮ Neringos pirminės sveikatos priežiūros centras). Už suteiktas mokamas paslaugas sumokėjo 3699,50 Eur. Asmuo Neringos savivaldybėje yra deklaruotas nuo 1976-02-17, gaunamos pajamos – 354 Eur/mėn. Asmens prašymas buvo svarstomas Paramos teikimo išimties tvarka komisijos 2023 m. gruodžio 1 d. vykusiame posėdyje, kuriame buvo nutarta pritarti, kad a.d.n. būtų skiriama 1479,80 Eur tikslinė pašalpa už suteiktas mokamas slaugos ir palaikomojo gydymo paslaugas VŠĮ Neringos pirminės sveikatos priežiūros centre ir siūlymą teikti svarstyti Neringos savivaldybės tarybai.

Posėdžio pirmininkas pasiūlė balsuoti dėl sprendimo projekto (skiriant 1479, 80 Eur tikslinę pašalpą).

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl tikslinės pašalpos skyrimo a.d.n.“ ir teikti svarstyti Tarybos posėdyje.

**11. SVARSTYTA. Dėl Uždarosios akcinės bendrovės** **„Neringos energija“ šilumos ir karšto vandens perskaičiuotų kainų dedamųjų nustatymo.**

Sprendimo projektą pristatė Janina Kobozeva, Edvinas Dargis. Teikiamo sprendimo projekto tikslas – įvykdyti Lietuvos Respublikos šilumos ūkio įstatymo 32 straipsnio 7 dalies nuostatas, nustatyti perskaičiuotos šilumos ir karšto vandens bazinių kainų dedamąsias antriems bazinės kainos galiojimo metams Uždarajai akcinei bendrovei „Neringos energija“. Įvertinus visas sąnaudas, šilumos kaina mažėja 37,57%. Galiojančioje kainoje karšto vandens kaina buvo 12,59 Eur/m3, perskaičiuota karšto vandens kaina 10,49 Eur/m3, kaina mažėja 2,1 Eur/m3. Teikiamame sprendimo projekte šilumos kainos dedamųjų perskaičiavimo projekcinė 2024 m. kaina palyginti su galiojančia kaina, mažėja nuo 16,94 ct/kWh iki 12,31 ct/kWh, t. y. 4,63ct/kWh., arba 37,57%. Didžiausią įtaką daro kuro ir elektros energijos kainų sumažėjimas.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl Uždarosios akcinės bendrovės „Neringos energija“ šilumos ir karšto vandens perskaičiuotų kainų dedamųjų nustatymo”ir teikti svarstyti Tarybos posėdyje.

**12. SVARSTYTA.** **Dėl įgaliojimų suteikimo Neringos savivaldybės merui.**

Sprendimo projektą pristatė Lina Lukauskaitė. Šio sprendimo tikslas – įgalioti Neringos savivaldybės merą Savivaldybės vardu pasirašyti perduodamų Neringos savivaldybei valdyti patikėjimo teise valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo – priėmimo aktą ir užtikrinti Lietuvos Respublikos žemės įstatymo įgyvendinimo tęstinumą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui„Dėl įgaliojimų suteikimo Neringos savivaldybės merui“ ir teikti svarstyti Tarybos posėdyje.

**13. SVARSTYTA.** **Dėl Neringos muziejai teikiamų atlygintinų paslaugų kainų nustatymo.**

Sprendimo projektą pristatė Diana Liutkutė. Sprendimo projektu siekiama nustatyti Neringos muziejų teikiamų atlygintinių paslaugų kainas. Tikimasi, kad Neringos muziejai teikiamų paslaugų kainų padidinimas padėtų įstaigai ir toliau lankytojams teikti kokybiškas kultūrines, menines ir edukacines paslaugas, kurios tenkins Kuršių nerijos svečių, keliautojų pažintinius ir kultūrinius poreikius.

Komiteto narys Dovydas Mikelis paprašė savivaldybės administracijos atsakyti ar džiazo festivalio „Nida Jazz“ organizatoriai mokėjo Nidos švyturio apžvalgos aikštelės nuomos mokestį.

Posėdžio pirmininkas paprašė iki Tarybos posėdžio patikslinti kas yra laikoma Nidos švyturio apžvalgos aikštele, teritorija esanti švyturio apačioje ar viršuje, bei pateikti Švyturio sklypo planą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl Neringos muziejai teikiamų atlygintinų paslaugų kainų nustatymo“ ir teikti svarstyti Tarybos posėdyje.

**14. SVARSTYTA.** **Dėl keleivių vežimo reguliariais reisais vietinio susisiekimo maršrutais tarifų dydžių nustatymo.**

Sprendimo projektą pristatė Medūnė Marija Šveikauskienė. Parengto sprendimo projekto tikslas - peržiūrėti keleivių vežimo reguliariaisiais reisais vietinio susisiekimo maršrutais tarifų dydžius.

Neringos savivaldybės administracija 2023-11-10 gavo Vežėjo E. Zinkevičiaus individualios įmonės raštą ( 2023-11-30 gautas patikslinimas), kuriuo pateikė vežimo sąnaudų, gautų pajamų pokyčius bei prašymą nekeisti tarifo už 1 kilometrą.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl keleivių vežimo reguliariais reisais vietinio susisiekimo maršrutais tarifų dydžių nustatymo”teikti svarstyti Tarybos posėdyje.

**15. SVARSTYTA.** **Dėl pareiginės algos koeficiento nustatymo Neringos savivaldybės kontrolės ir audito tarnybos savivaldybės kontrolierei Jolantai Kičiatovienei.**

Sprendimo projektą pristatė meras Darius Jasaitis. Įgyvendinti Lietuvos Respublikos Valstybės tarnybos įstatymo Nr. VIII-1316 pakeitimo įstatymo Nr. XIV-1985 ir lydinčių teisės aktų nuostatas, susijusias su pareiginės algos koeficiento nustatymu Neringos savivaldybės Kontrolės ir audito tarnybos savivaldybės kontrolierei Jolantai Kičiatovienei. Sprendimo projektu siūloma Neringos savivaldybės Kontrolės ir audito tarnybos savivaldybės kontrolierei Jolantai Kičiatovienei nustatyti pareiginės algos koeficientą – 2,5.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui „Dėl pareiginės algos koeficiento nustatymo Neringos savivaldybės kontrolės ir audito tarnybos savivaldybės kontrolierei Jolantai Kičiatovienei” teikti svarstyti Tarybos posėdyje.

*Komiteto narys Dovydas Mikelis nusišalino nuo dalyvavimo svarstant darbotvarkės klausimą Nr. 16. Nusišalinimui bendru Komiteto narių sutarimu pritarta. Komiteto narys išėjo iš posėdžių salės.*

**16. SVARSTYTA. Dėl Neringos savivaldybės tarybos 2023 m. vasario 2 d. sprendimo Nr. T1-19 „Dėl Neringos savivaldybės 2023 metų biudžeto patvirtinimo“ pakeitimo.**

Sprendimo projektą pristatė Janina Kobozeva. Savivaldybės biudžeto pajamų planas patikslinamas 40,0 tūkst. Eur, iš jų: Savivaldybės biudžeto pajamų planas didinamas 40,0 tūkst. Eur, iš jų: 3,3 tūkst. Eur dotacija iš kitų valdžios sektoriaus subjektų, 31,7 tūkst. Eur nuomos mokesčio už valstybinę žemę ir valstybinio vidaus vandenų fondo vandens telkinius pajamos ir 5,0 tūkst. Eur biudžetinių įstaigų pajamos už prekes ir paslaugas.

Didinami SB asignavimai kultūros ir jaunimo veiklos programos (03) –5,0 tūkst. Eur pajamų įmokos Neringos muziejams veiklai „Neringos muziejai veiklos organizavimas ir užtikrinimas“.

Didinami asignavimai socialinės paramos programos (04) – 2,5 tūkst. Eur, iš jų 0,4 tūkst. Eur Neringos savivaldybės administracijai veiklai „Piniginės socialinės paramos nepasiturintiems gyventojams skyrimas ir mokėjimas“, 0,3 tūkst. Eur Nidos lopšelio-darželio „Ąžuoliukas“ veiklai „Paramos mokiniams skyrimas ir mokėjimas“, 1,8 tūkst. Eur Neringos gimnazijai veiklai „Paramos mokiniams skyrimas ir mokėjimas“.

Didinami asignavimai aplinkos apsaugos programos (06) –32,5 tūkst. Eur , iš jų 31,7 tūkst. Eur Neringos savivaldybės administracijai veiklai „Vandenvalos ir vandenruošos ūkio optimizavimas“, 0,8 tūkst. Eur veiklai „Atliekų tvarkymas“.

Perskirstomi SB asignavimai kultūros ir jaunimo veiklos programos (03) – Neringos socialinių paslaugų centro veiklos „BĮ Neringos socialinių paslaugų centro veiklos užtikrinimas“ 9,6 tūkst. Eur iš išlaidų į darbo užmokestį.

Janina Kobozeva pristatė papildomai gautus raštus dėl papildomai skiriamų valstybės biudžeto lėšų bei savivaldybės įstaigų raštus. Posėdžio pirmininkui kilo klausimų dėl BĮ „Paslaugos Neringai“ 2023-12-07 rašto Nr. S-346 „Dėl pajamų įmokų ir išlaidų patvirtinimo“, lėšų prašomų skirti ilgalaikio turto įsigijimui -106,0 tūkst. eurų. Pažymėta, kad įstaigos vadovas pateikė patikslintą raštą ir posėdžio metu paaiškino, kad ketinama įsigyti saulės elektrinės įrengimą ant įstaigos stogo; elektromobili, skirtą važinėti pėsčiųjų takais Juodkrantėje; atnaujinti gatvės šviestuvus Pervalkoje bei elektrinius įrankius.

Posėdžio pirmininkas pasiūlė balsuoti dėl sprendimo projekto su papildymais.

Balsuota: už – 8, prieš – 0, susilaikė – 2 (Agnė Jenčauskienė, Sandra Berletaitė).

NUTARTA. Pritarti sprendimo projektui „Dėl Neringos muziejai teikiamų atlygintinų paslaugų kainų nustatymo“ (su papildymais) ir teikti svarstyti Tarybos posėdyje.

*Komiteto narys Dovydas Mikelis sugrįžo į posėdžių salę.*

**17. SVARSTYTA. Dėl Neringos savivaldybės tarybos 2019 m. birželio 27 d. sprendimo Nr. T1-119 „Dėl Atlyginimo už vaikų išlaikymą Neringos savivaldybės švietimo įstaigose nustatymo tvarkos aprašo patvirtinimo“ pakeitimo.**

Sprendimo projektą pristatėAsta Baškevičienė Parengto sprendimo projekto tikslas – pakeisti galiojantį teisės aktą sumažinat lyginimo dydį už maitinimo paslaugas, lankant ikimokyklinio ir priešmokyklinio ugdymo programas Neringos švietimo įstaigose.

Šiuo metu nustatytas vienos dienos atlyginimo dydis už maitinimo paslaugas ikimokyklinio  
(1–3 m. vaikams) ugdymo grupėse –7,37 proc. BSI, kas sudaro 3,61 Eur/1d. (vidutiniškai per mėn.  
75,81 Eur), ir ikimokyklinio (3–5 m. vaikams), priešmokyklinio ugdymo grupėse –8,95 proc. BSI,  
kas sudaro 4,39 Eur/1d. (vidutiniškai per mėn. 92,19 Eur).

Nuo 2024-01-01 BSI bus 55 Eur, tai atitinkamai mokestis didėtų iki 4,05 Eur/1d. (vidutiniškai  
per mėn. 85,05 Eur) ir 4,92 Eur/1d. (vidutiniškai per mėn. 103,32 Eur).

Pagal švietimo įstaigų, vykdančių ikimokyklinio ir priešmokyklinio ugdymo programas,  
paskaičiavimus, toks mokesčio pakėlimas viršys maisto produktų kainas ir bus perteklinė finansinė  
našta mažamečius vaikus auginančioms šeimoms, siūloma mažinti nustatytą BSI procento dydį iki  
atitinkamai 6,8 ir 8,1, kas sudarytų 3,74 Eur/1d. (vidutiniškai per mėn. 78,54 Eur), ir 4,46 Eur/1d.  
(vidutiniškai per mėn. 93,56 Eur).

Taip pat siūloma patikslinti 11 punktą, kad pasirenkamų maitinimų skaičius būtų ne mažiau nei  
1 kartas, o jei įstaigos virtuvėje nėra galimybių pagaminti patiekalų vaikams, kuriems skirtas  
pritaikytas maitinimas ir kurie maitinami iš namų atsineštu maistu, tėvams pateikus prašymą  
atlyginimas už maitinimo paslaugą nemokamas.

Baigiamosios nuostatos papildomos 191 punktu, jog visi Atlyginimo už vaiko išlaikymą  
individualūs atvejai (tame tarpe ir tokie, jog esant tėvų prašymui atsisakyti pusryčių, tėvai vaiką turėtų  
atvesti į ugdymo įstaigą po pusryčių laiko, o atsisakius vakarienės, užtikrinti vaiko pasiėmimą iš  
įstaigos iki vakarienės laiko) turi būti numatyti mokymo sutartyse.

Komiteto narė Sandra Berletaitė teiravosi kodėl Neringos gimnazija nedalyvauja valstybės finansavimo projekte dėl plaukimo pamokų antrokams. Paaiškinta, kad programoje gali dalyvauti mokyklos, kurių mokinių skaičius yra virš 200.

Posėdžio pirmininkas Arūnas Burkšas akcentavo, kad ypač svarbu, jog vaikai turėtų galimybę mokytis plaukti ir reikia dėti pastangas to siekti ir pasiūlė gimnazijos direktoriui Simui Survilai apklausti mokinių tėvus dėl poreikio organizuoti plaukimo pamokas Klaipėdos savivaldybėje, o  esant poreikiui bendradarbiauti su įstaigomis, kuriuose veikia baseinai, dėl tinkamo grafiko ir kainos sudarymo gimnazijos mokiniams.

Gimnazijos direktoriaus paprašyta gautus duomenis pateikti Tarybai, kuri svarstytų galimybę Neringos gimnazijos mokiniams plaukimo pamokas organizuoti iš savivaldybės biudžeto lėšų.

Posėdžio pirmininkas pasiūlė balsuoti dėl sprendimo projekto.

Balsuota: už – 11, prieš – 0, susilaikė – 0.

NUTARTA. Pritarti sprendimo projektui “Dėl Neringos savivaldybės tarybos 2019 m. birželio 27 d. sprendimo Nr. T1-119 „Dėl Atlyginimo už vaikų išlaikymą Neringos savivaldybės švietimo įstaigose nustatymo tvarkos aprašo patvirtinimo“ pakeitimo” ir teikti svarstyti Tarybos posėdyje.

**18. SVARSTYTA. Neringos savivaldybės tarybos 2022 m. sausio 13 d. sprendimo Nr. T1-1 „Prekybos ir paslaugų teikimo viešose vietose sąrašo ir schemų patvirtinimo“ pakeitimo.**

Sprendimo projektą pristatė Raminta Loginovienė.Parengto sprendimo projekto tikslas -parengti Neringos savivaldybės teritorijos prekybos ar paslaugų teikimo viešosiose vietose sąrašą ir schemas; parinkti funkciškai tinkamas vietas prekybai ar paslaugų teikimui, atsižvelgiant į atskirų gyvenviečių struktūros savitumus, prekybos infrastruktūros išvystymą, gyventojų ir smulkaus verslo atstovų poreikius; pagerinti miesto estetinį vaizdą, siekiant išlaikyti prekybos ir paslaugų vietų formų, estetinės išraiškos vieningumą ir ritmiškumą, numatyti priemones, suvaldyti vizualinę taršą; nustatyti, kokie laikini statiniai ir įrenginiai (jų konstrukcijos, formos, parametrai, medžiagiškumas) gali būti naudojami konkrečiose vietose; siekti, kad laikinų statinių ir įrenginių estetinė būklė būtų kokybiška ir derėtų prie aplinkos, teigiamai įtakotų miesto įvaizdį.

Komitete pateikti pasiūlymai dėl prekybos gintaro dirbiniais nuo 9 (iš) laikinų statinių ar įrenginių ir dėl nesudėtingųjų paslaugų paskirties pastatų ir įrenginių paplūdimio įrangos nuomos paslaugoms teikti:

* nemažinti prekybos vietų skaičiaus automobilių stovėjimo aikštelėje ant Parnidžio kopos;
* patikslinti prekybos vietos plotą (nurodyta 5 m2) ;
* pagal galimybes padidinti prekybos vietų skaičių aikštelėje ties adresu Taikos g. 4B, Neringa;
* apsvarstyti gintarų turgelio idėją ties adresu Naglių g. 14 A, Neringa;
* vadovaujantis teisės aktais patikslinti schemos aprašomąją dalį paslaugų teikimo vietos Nidos šiauriniame paplūdimyje ir numatyti galimą įrenginių koordinačių pokytį į šoną;
* išimti iš schemos visas vizualizacijas;
* paslaugų teikimo vietos plotą Nidos šiauriniame paplūdimyje padidinti iki 150 m2 ;
* numatyti vieną papildomą maitinimo vietą Purvynės g. prekybai maistu;
* atsisakyti draudimo prekiauti alkoholiniais gėrimais maitinimo teikimo vietose.

Posėdžio pirmininkas pasiūlė bendru sutarimu pritarti siūlomiems pakeitimams ir sprendimo projektui.

NUTARTA. Bendru komiteto narių sutarimu pritarti sprendimo projektui„Neringos savivaldybės tarybos 2022 m. sausio 13 d. sprendimo Nr. T1-1 „Prekybos ir paslaugų teikimo viešose vietose sąrašo ir schemų patvirtinimo“ pakeitimo.

**19. SVARSTYTA. Dėl Neringos savivaldybės administracijos nuostatų patvirtinimo.**

Sprendimo projektą pristatė Viktorija Budvytytė-Bedalienė. Teikiamo sprendimo projekto tikslas – aktualizuoti Neringos savivaldybės administracijos nuostatus atsižvelgiant į Lietuvos Respublikos Seimo 2023 m. lapkričio 16 d. priimtus įstatymus, kurie Lietuvos Respublikos Prezidento pasirašyti laikotarpiu iki 2023 m. lapkričio 30 d. ir kurių dalis įsigalioja nuo 2024 m. sausio 1 d. Priimti Vietos savivaldos įstatymo, Viešojo administravimo įstatymo, Biudžeto sandaros įstatymo pakeitimai lemia, kad biudžetinės įstaigos vadovui deleguojama veikimo laisvė valdyti įstaigos žmogiškuosius išteklius savivaldybės tarybos įstaigai skirtų asignavimų rėmuose, vadovaujantis Valstybės tarnybos įstatymo bei Valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo nuostatomis.

Atsižvelgiant į tai, kad nurodytų įstatymų atitinkami pakeitimai įsigalioja 2024 m. sausio 1 d., atitinkamai sprendimo projekte nurodoma, kad tai dienai įsigaliotų ir Neringos savivaldybės administracijos nuostatai.

Posėdžio pirmininkas pasiūlė balsuoti dėl sprendimo projekto.

Balsuota: už – 8, prieš – 0, susilaikė – 3 (Dovydas Mikelis, Sandra Berletaitė, Matas Lasauskas).

NUTARTA. Pritarti sprendimo projektui „Dėl Neringos savivaldybės administracijos nuostatų patvirtinimo”teikti svarstyti Tarybos posėdyje.

Posėdžio pirmininkas Arūnas Burkšas

Posėdžio sekretorė Ignė Kriščiūnaitė